
| এন্থকারের নিবেদন 


অবসরকালে পড়িয়া বালকবালিকাগণ শিক্ষা এবং আনন্দ লাভ করিবে, এই 
আশায় এই পুস্তকখানি লিখিত হইল। বিষয়টি বৈজ্ঞানিক হইলেও, সে হিসাবে 
তাহার কোনরূপ চচ্চার চেষ্টা হয় নাই; বালকবালিকাদিগের প্রাচীন “কালের 
কাহিনী শুনাইবার জন্যই এই পুস্তক লেখা ; বিজ্ঞানের কথা৷ বলা ইহার উদেশ্য 
নহে। ছেলেদিগকে যেরূপ করিয়া জানোয়ারের গল্প শুনাইলে তাহারা আমোদ 
পায়, সেইরূপ সহজ কথায় সরল ভাবে এই পুস্তকখানি লিখিতে চেষ্টা করিয়াছি । 
স্গতরাং সকল কথাই বিজ্ঞানের তুলাদণ্ডে মাগিয়া বলা সম্ভব হয় নাই, আর 
তাহার আবশ্কও বোধ হয় নাই। আশা করি, এ সম্বন্ধে ত্রুটি অল্পই হইয়াছে, 
এবং আমার উদ্দেশ্যের প্রতি দৃষ্টি রাখিয়া সকলে তাহাও মার্জনা করিবেন। 
এই পুস্তকে ১৭ খানি বড় বড় ছবি আছে। এই সকল ছবি এই পুস্তকের 
| জন্যই বিশেষভাবে অঙ্কিত হইয়াছিল; ইহাদের একটিও ইংরাজি পুস্তকের ছবির 
| 
৷ 
| 
| 


নকল নহে। পুস্তকের ভার্ষা ও বিষয়সম্বন্ধে যাহা বলিয়াছি, এই ছবিগুলির 
সম্বন্ধেও আমার তাহাই বক্তব্য ! ছবিগুলি আকিবার সময় উহাদিগকে যথাসম্ভব 
নিৰ্দোষ করিতে.যতদূর চেষ্টা ছিল, শিশুদ্দিগের হিসাবে সুন্দর করিতে তদপেক্ষা 
৷ _ অধিক চেষ্টা হইয়াছে। দুঃখের বিষয়, যত ভাল করিয়া আঁকা উচিত ছিল, 
৷ তাহা পারি নাই। তথাপি আশা করি, এই সকল ছবিতে বৈজ্ঞানিক হিসাবে 
1. গুরুতর ক্রুটি লক্ষিত হইবে না কারণ এই ছবিগুলি দেখিয়া একজন উচ্চপদস্থ 
বৈজ্ঞানিক পণ্ডিত সন্তোষ প্রকাশ করিয়াছেন! 
| বণিত জন্তগুলির ইংরাজি নামই রাখিয়াছি। এই সকল নামকে বাঙ্গালায় 
| অন্থ্বাদ করিয়া দেওয়া উচিত ছিল কি না, জানি না। আমি ইংরাজি নাম- 
গুলির বাঙ্গালা অর্থ বলিয়া দিয়াই যথেষ্ট মনে করিয়াছি! ইহাদের যথোচিত 
বাঙ্গালা পরিভাষা! রচন! করা, আমার সাধ্যের অতীত। আর, তাহা আমাদের 
প্রয়োজনেরও বহিভূত ; কারণ এখানি গল্পের বই--বৈজ্ঞানিক পাঠ্য পুস্তক 
নহে। 

কলিকাতার যাহুঘৱের কতৃপক্ষ অনুগ্রহ করিয়া এই পুস্তকে যাদুঘরে রক্ষিত 
কোন কোন জ্ৰব্যের ছবি মুদ্রিত করিতে অন্থমতি দিয়াছেন। এজন্য, এবং 
এতছপলক্ষে আমি তাহাদের নিকট যে সরল স্যবহার প্রাপ্ত হইয়াছি, তজ্জন্থা ' 
বিশেষ কৃতজ্ঞ রহিলাম। 

“সেকালের কথা” প্রথমে মুকুল নামক মাসিক পত্রিকায় বাহির হয়। 
তাহাকেই কিঞ্চিৎ পরিবতিত করিয়া এই পুস্তক হইয়াছে। মুকুলে যে সকল 
ছবি বাহির হইয়াছিল, তাহা এ পুস্তকে গ্রহণ করা হয় নাই; ইহার ছবিগুলি 
সমস্তই নৃতন। ইতি-- 


গীউপেন্দ্ৰকিশোর রায়চৌধুরী, 
এই বই-এর ছবিগুলি মূল ছবি থেকে রূপান্তরিত করেছেন রাহুল মজুমদার | 


|! 


সেকালের কথা 


যাহা কেহ দেখে নাই, তাহ! কেমন ছিল, তাহা কি বলা যায়? 

অনেক. সময় যায় বইকি। তোমরা সেই ফকির আর হারানো উটের গল্প: 
স্তন নাই? ফকির উটটাকে না দেখিয়াই বলিয়াছিলেন যে, সেটা পলাতক» 
কানা এবং খোঁড়া; সেটার একটা দীত নাই, আর পিঠে চিনি এবং মধুর 


বোঝা । 
) স্কুলে বেত খাইলে, বাড়িতে আসিয়া তাহা বলিবার জন্য কেহ ব্যস্ত হয়৷ 

না। কিন্তু বাড়ির লোকে পিঠে দাগ দেখিয়া অনেক সময়ই তাহা বুঝিয়া 
ফেলে । অথচ বেত খাইবার সময় সচরাচর বাড়ির লোক স্থলে উপস্থিত থাকে 
না। স্থতরাং দেখা যাইতেছে যে, ঘটনার সময় সেখানে ন! থাকিলেও তাহার 
কথা জান! একেবারে অসম্ভব নহে, কারণ তাহার চিহ্ন বর্তমান থাকিতে পারে । 

পৃথিবীতে এইবূপ অনেক ঘটনার চিহ্ন রহিয়াছে। যে-সকল ঘটনা 
ঘটিতে আমরা কেহ দেখি নাই, কিন্ত তাহার চিহ্ন দেখিয়া তাহার সম্বন্ধে 
অনেক কথা৷ জানিতে পারি। এইবূপে পৃথিবী এবং জীব জন্তর প্রাচীন 
কালের অবস্থা সম্বন্ধে অনেক আশ্চর্য কথ! জানা গিয়াছে । 

আমরা হয়ত মনে করি যে, এই পৃথিবীকে এখন আমরা যেরূপ দেখিতেছি 
সে চিরকালই এইরূপ ছিল। কিন্তু পৃথিবীতে অতীত কালের যে-সকল 
ঘটনার চিহ্ন রহিয়াছে, তাহার কথা ভাবিয়া দেখিলে আর এ ভ্রম থাকে না। 
এ মনুষ্য জাতিটারই যে কতরূপ অবস্থার পরিবর্তন হইয়াছে, তাহ! ভাবিলে 
আশ্চর্য হইতে হয়। 

পৃথিবীর স্থানে স্থানে প্রাচীন কালের নানা জাতীয় মনুষ্যের চিহ্ন অদ্যাপি 
দেখা যায় । সে-সকল লোক আর এখন নাই, কিন্তু এই চিহৃগুলির ভিতরে 
তাহার! তাহাদের পরিচয় রাখিয়া গিয়াছে । পর্বতের গুহায় প্রাচীনকালের | 
মানুষের হাড় আর তাহাদের ব্যবহারের নানারকম জিনিসপত্র পাওয়া যায়। | 
এই-সকল জিনিস দেখিলে স্পষ্টই বোধ হয় যে, আজকাল মানুষের অবস্থা 
যতই ভাল হউক না কেন, অতি প্রাচীনকালে তাহার নিতান্ত হীন অবস্থা 
ছিল। আমি লেখাপড়া বা টাকাকড়ির কথা বলিতেছি না । যখন মানুষের 
ঘর-বাড়ি ছিল না, বাসনপত্র প্রস্তত করিবার ক্ষমতা ছিল না, পাথরের কুচি, 
জন্তর হাড় বা গাছের কাট। ভিন্ন অস্ত্র ছিল না, তখন তাহার অবস্থা কিরূপ 
ছিল একবার ভাবিয়া দেখ ৷ 

এই-সকল মানুষের বুদ্ধি কতখানি ছিল, তাহাদের মাথার হাড় পরীক্ষা 
করিয়া এখনকার পণ্ডিতের! তাহা স্থির করিয়াছেন। সে বুদ্ধি অনেক স্থলে _ 
একটা বানরের বুদ্ধির চাইতে বেশি ছিল বলিয়া বোধ হয় না। কয়েক বৎসর | 
পূৰ্বে খবরের কাগজে দেখিয়াছিলাম যে, কথা কহিতে জানিত না--মৈ শক্তিটাই 

তাহার ছিল না_-এমন মানুষের হাড়ও নাকি পাওয়া গিয়াছে। বানরেরও ভাষা 
আছে, এ কথা আজকালকার কোন কোন পণ্ডিত বলেন; এমন-কি তাহারা 
সেই ভাষা শিক্ষার জন্য চেষ্টাও করিতেছেন। একথা যদি সত্য হয়, তবে বলিতে 
হইবে যে, এ ভাবাহীন মানুষটার বুদ্ধি বানরের বুদ্ধির চাইতেও কম ছিল। 

মান্য ত সেদিনকার জন্ত। পৃথিবীর বয়সের তুলনায় মনুষ্য জাতির 
বয়স অতি সামান্যই বলিতে হইবে। এখন মান্য মনে করে যে, সে পৃথিবীর 
রাজা, কিন্ত দুদিন আগে এই পৃথিবীতে তাহার নামও কেহ জানিত না। 

আমাদের এই পৃথিবী যে কতদিনের তাহা কেহ বলিতে পারে না; কিন্ত 
এ কথা বেশ বুঝা যায় যে, তাহার ঢের বয়স হইয়াছে। ইহার মধ্যে তাহার 
ভিতরে অনেক পরিবর্তন ঘটিয়াছে। 

প্রথমে পৃথিবী আগুনের মত গরম ছিল, পরে ক্রমে ঠাণ্ডা হইয়া তাহার 
বর্তমান অবস্থা পাইয়াছে! এখন যেরূপ জীবজন্ত আর গাছপালা দেখিতেছি, 


আকিঅপ্টেরিক্স 
কয়েক লক্ষ বৎসর পূর্বে তাহার কিছুই ছিল না। আবার অতি প্রাচীনকালে 
পৃথিবী একেবারেই জীবজন্তর বাসের অনুপযুক্ত ছিল। তারপর সে ক্রমে 
ঠাণ্ডা হইয়াছে, আর তাহার অবস্থার উপযোগী জীবসকল জন্মগ্রহণ করিয়াছে। 
সকলের আগে কিরূপ জন্ত জন্মাইয়াছিল, তাহা বলা সম্ভব নহে। 


সস ২৫ ৷ 


লা উপেন্দ্রকিশোর রচনা সমগ্র 


পৃথিবীর অবস্থার পরিবর্তনের সঙ্গে সে-সকল জন্ত লোপ পাইয়াছে, আর 
হয়ত কোন চিহ্ন রাখিয়া যায় নাই। 
জন্ত আবার লোপ পায়? - 
হ্যা, পায়। বর্তমান সময়ে বলিতে গেলে আমাদের চোখের সামনেই 
কতকগুলি জন্ত লোপ পাইয়াছে। নিউজীলগু দ্বীপে ‘মোয়া’ নামক একপ্রকার 
অতি বৃহৎ পক্ষী ছিল। প্রাচীন ভ্রমণকারীদের কেহ কেহ এই পক্ষী | 
দেখিয়াছেন, এমন কথাও শুন! যায়। কিন্তু এখন আর সে পাখি নাই। মোয়ার 
ডিম এবং কঙ্কাল এখনো মাঝে মাঝে পাওয়া যায়, কিন্তু জীবিত মোয়া আর 
) দেখা যায় না। মাদাগাস্কার দ্বীপে ‘ডোডো’ নামক আর-এক প্রকার পাখি 
ছিল। এই পাখি পায়রার জাতীয়। সে উড়িতে জানিত না, অথচ খাইতে খুব 
ভাল ছিল। কোন কোন সাহেব এই পাখি খাইয়া তাহার অতিশয় সুমিষ্ট 
বৰ্ণন| রাখিয়া গিয়াছেন। যাহা খাইতে এত ভাল লাগে, তাহাকে যদি এত 
সহজে শিকার করা যায়._তবে মানুষের মত রাক্ষস তাহাকে দুদিনে খাইয়। 
শেষ করিবে, তাহা বিচিত্র কি? বৃহৎ ‘অক্‌’ নামক আর-একটি পাখিও 
এইবূপে অতি অন্নদিন যাবৎ লোপ পাইয়াছে। নিউফাউগুল্যাণ্ডের উপকূলে 
এক সময়ে এই পক্ষী লাখে লাখে বাস করিত ইহারও উড়িবার শক্তি ছিলনা, : 
কিন্তু জলে সীতরাইবার ক্ষমত| অসাধারণ ছিল। স্থলে ইহারা ভালরূপ | 
চলিতে পারিত না। এ পথে যাতায়াত করিবার সময় জাহাজের লোকেরা লাঠি _ 
দ্বারা এই পক্ষী মারিয়া জাহাজ বোঝাই করিয়া লইয়! যাইত। | 
ম্যামথ, নামক একপ্রকার লোমওয়ালা হাতি ছিল, তাহাও খুব বেশিদিন 
হয় নাই লোপ পাইয়াছে। প্রাচীন অসভ্য লোকেদের সময়ে এই জন্তু বৰ্তমান | 
ছিল। তাহারা ইহার চেহারা আকিয়া রাখিয়া গিয়াছে। | 
আয়র্লও দেশে ‘এল্‌কৃ’ নামক একপ্রকার হরিণের হাড় পাওয়া যায়। : 
এখন সে জন্তু জীবিত নাই। এই ভজন্ত যখন ছিল, তখন মানুষও নাকি ছিল। ৷ 
আর তাহারা তাহাকে মারিয়া খাইত, এরূপ অনেকের বিশ্বাস। এল্‌কের হাড়ে _ 
নাকি অনেক সময় সেই প্রাচীন মন্ুয্যের অস্ত্রের দাগ দেখিতে পাওয়া যায়। 
সুতরাং জন্তু যে লোপ পায়, এ কথায় সন্দেহের কোন প্রয়োজন নাই। 
এইরূপে কত জন্তু যে লোপ পাইয়াছে, তাহা ভাবিলে আশ্চৰ্য হইতে হয়। 
অদ্যাপি যাহাদের চিহ্ন রহিয়াছে, তাহাদের সংখ্যাও নিতান্ত অল্প নহে। রি 
সকলেই ত আর চিহ্ন রাখিয়া, মরিবার অবসর পায় না। একশতগির মধ্যে 
একটির এরূপ সৌভাগ্য হয় কি না সন্দেহ। মাংস চামড়া ইত্যাদি কোমল 
জিনিস ত পচিয়াই যায়। অস্থানে পড়িলে হাড়েরও সেই দশাই হয়। শরীরের 
মধ্যে কেবল দাতপ্তলিই ঘা একটু মজবুত $ সেগুলি অনেকদিন থাকে | এইজন্য 
জন্তর অন্যান্য অংশের চাইতে দাতই বেশি পাওয়! যায়। কোন-কোন জন্তর 
কেবল দাতই পাওয়া গিয়াছে, আর কিছু এখনো গাওয়া যায় নাই । 
এইরূপ সামান্য চিহ্ন দেখিয়া একটা জন্তর পরিচয় সংগ্রহ করা কম . 

ক্ষমতার কার্য নহে। যাহারা সমস্ত জীবন ধরিয়া খালি জন্তর শরীর-গঠ 
সম্বন্ধে চচ| করেন তাহাদেরই এরূপ মতা জন্মানো সম্ভব হয়। জন্ত 
স্বভাবের উপযোগী করিয়া 
সৃতরাং যাহারা রীতিমত এ 

মাছের মতন চেহারাওয়াল! অতি ভয়ঙ্কর সেকালের কুমির। 
প্রায় ৪০ ফুট লঙ্কা হইত 
এইরূপে সেকালের ভন্তদের সম্বন্ধে অনেক কথা জানা গিয়াছে। এই 
সকল জন্তুর কোন্টা ঠিক কতদিন পূর্বে পৃথিবীতে ছিল, তাহ! বলিবার 
উপায় নাই, তবে মোটামুটি কোন্‌ জন্থটা আগেকার, কোন্টা পরের, তাহা 
অনেক সময় সহজেই স্থির হইতে পারে। পৃথিবীর শরীরটা নানারকম মাটি 
এবং পাথর দিয়া গড়া। মোটামুটি এ কথা বলা যায় যে, নীচের মাটি অথবা 
পাথর আগেকার, উপরের মাটি অথবা পাথর পরের। যদি এরূপ দেখা যায় 
যে, কোন-একপ্রকারের মৃত্তিকা সর্বদাই অন্য-কোনপ্রকারের মৃত্তিকার উপরে 
থাকে, নীচে কখনো থাকে না, তবে এ কথা মনে করা অসঙ্গত হয় না যে, ও 
নীচেকার মাটি উপরকার মাটির চাইতে পুরাতন। এইরূপ করিয়া নানারকম 
মাটি এবং পাথরের বয়স স্থির হইয়া থাকে এবং এ-সকল মাটিতে ।অথবা পাথরে 
যে জন্তর চিহ্ন পাওয়া যায়, তাহারও এরূপ বয়সই সাব্যস্ত হয়। 
এইরূপ দেখা যায় যে, শামুক, গুগলি প্রভৃতি জাতীয় জন্তু সকলের আগে 
য় | মাছ, কুমির ইত্যাদি তাহার পরে। শেষে স্তন্তপায়ী* জন্তু, 
এবং তাহাদের ভিতরে আবার মান্য সকলের শেষে জন্নিয়াছে। 
_ * অত যাহায়া শিকলে মার ছু যাইয়া জীবন ধারন উদ 

আমর! একবার চুনার গিয়াছিলাম | সেখানে বেলে পাথরের পাহাড় আছে। 
সেই পাহাড় হইতে পাথর কাটিয়া আনিয়া লোকে ঘর-বাড়ি তয়ের করে। সে 
পাথর কি করিয়া কাটে, জান? কাঠ চিরিবার মতন করিয়! করাতের দ্বারা 
তাহা কাটা হয় না। ইহার উপায় অন্তরূপ ৷ 
“পুস্তকে যেমনভাবে পাতাগুলি থাকে, সেই-সকল পাহাড়ে তেমনি করিয়া 
পাথরের পাত সাজানো থাকে, এ-সকল পাতের মাঝখানে লোহার ছেনি ঢুকাইয়া 
তাহাতে হাতুড়ির ঘা মারিলে পাথরখানা আপন! হইতেই চিরিয়া ছু-ভাগ 
হইয়াযায়। এইরূপ করিয়া প্রকাণ্ড পাথর হইতে পাতল! তক্তা বাহির করিতে 
হয়। তক্তাগুলি অনেক সময় এমনি পরিষ্কার বাহির হয় যে, তাহা দেখিলে 
বিশ্বাস করিবে ন! যে ওগুলি এক-একখানা৷ করিয়া হাতে প্রস্তুত কর! হয় নাই । 
আমি অনেকবার দাঁড়াইয়া এরূপ পাথর চেরা দেখিয়াছি । আর সেই 
সময়ে মাঝে মাঝে আর যে একটা ব্যাপার দেখিয়াছি, তাহা অতি আশ্চর্য । 
নদীর চড়ায় বালিতে যেমন ঢেউয়ের দাগ থাকে, অনেক সময় এ-সকল পাথরের 
গায়ে অবিকল সেইরূপ দাগ দেখিতে পাওয়া যায় । তোমায় সাধ্য নাই যে 
উহাকে ঢেউয়ের দাগ ভিন্ন আর কিছু ব্ল। কথাটা! যতই আশ্চর্য বোধ হউক 
ন! কেন, উহা যে ঢেউয়ের দাগ, তাহাতে আর কোন সন্দেহ নাই । নদীর 
তলায় নানারকমের পোক! চলাফেরা করে, নরম মাটিতে তাহার দাগ পড়ে। 
বেলে পাথরে অনেক সময় সেই দাগগুলি পর্যন্ত অবিকল দেখিতে পাওয়া যায় 
চুনারের পাথরে আমি অনেক খুঁজিয়াও এরূপ দাগ দেখিতে পাই নাই বটে, 
কিন্তু এরূপ দাগওয়ালা পাথর অন্ত স্থান হইতে কলিকাতার জাদুঘরে আনিয়া 
রাখা হইয়াছে । ষাহাদের সুবিধা আছে, ইচ্ছা, করিলেই গিয়। দেখিয়া আসিতে 
পার। উড়িয্যার অন্তর্গত তালচিরের পাহাড়ে এইরূপ পাথর পাওয়া যায়। 
বেলে পাথর আর নদীর তলার বালিতে প্রভেদ খালি এই যে, একটা এখনো 
কোমল রহিয়াছে, আর একটা কোন কারণে জমাট বাঁধিয়া পাথর হইয়া 
গিয়াছে। জিনিস একই | 
লক্ষ লক্ষ বৎসর পূর্বে এ বেলে পাথর হয়ত কোন নদী অথবা হ্রদের 
তলায় ছিল। আজ তাহার কাছে দাড়াইয়। যেন সেই লক্ষ লক্ষ বৎসর পূর্বের 
পৃথিবীকে হঠাৎ সামনে দেখিতে পাইতেছি।: তখনকার পৃথিবী কিরূপ ছিল? 
তখনো কি আমাদের আজকালকার গাছপালার মতন গাছপালা হইত? মানুষ 
তখন ছিল কি? 
কি আশ্চৰ্য ! দেখ--বড়-বড় রাজারা মৃত্যুর পরে তাহাদের চিহ্ন রাখিয়া 
যাইবার জন্য কত ব্যস্ত হন, কিন্তু কালে সেই-সকল চিহ্নের কিছুই থাকে না। 
পাথরের গোরস্থান বল, কীতিস্ত্ভ বল, এ-দকল আর ক'হাজায় বৎসর 
থাকে? কিন্ত এই যে লক্ষ লক্ষ বৎসর পূর্বেকার পোকা_মন্ৃ্য জাতির 
জন্মের কত যুগ পূর্বে কোন্থান দিয়া সে চলাফেরা করিয়াছিল, তাহার 
পায়ের দাগ আজও পাথরে খোদা! রহিয়াছে। 

" পৃথিবীর পুরাতন ইতিহাসে আলোচনা করিলে আমাদের অহঙ্কার একটু 
কমে। দুদিন আগে আমরা কোথায় ছিলাম, দুদিন পরে হয়ত বা কোথায় 
থাকিব! এরপর আবার কোন্দিন হয়ত আমাদের চাইতে ঢের বুদ্ধিমান কোন 
জন্তু পৃথিবীতে আসিবে । তাহারা পাথর খুড়িয়া আমাদের হাড়: বাহির 
করিয়া তাহার সম্বন্ধে যাহা বলিবে, তাহা আমাদের পক্ষে সুখ্যাতির বিষয় না 
হইতেও পারে!  প্রাচীনকালের জন্তরা যেমন তাহাদের চিহ্ন রাখিয়া গিয়াছে, 
সেরূপ সৌভাগ্য আমাদের হইবে কি না, তাহাই বা কে জানে । 


যাহা বলিতেছিলাম। চুনারের পাথরে ঢেউয়ের দাগ দেখিয়াছি। অবশ্য, 
এ কথাটা সহজেই বুঝিতে পারি যে, পাথরের উপরে ঢেউয়ের দাগ পড়া সহজ 
নহে। সুতরাং ও ঢেউয়ের দাগ যখন পড়িয়াছিল, তখন যে এ জিনিসটা! 
সাধারণ নদীর তলার মতনই কোমল ছিল, পাথর ছিল না, একথা নিশ্চয়| 
শেষে কোন কারণে ওঁ জিনিস জমাট বীধিয়া! পাথর হইয়াছে। 

বালি জমাট বীধিয়া বেলে পাথর হয়, কাদা জমাট বীধিয়া জেট পাথর 
হয়| অনেক সময় নদী ঝরনা ইত্যাদির জলে এমন সব জিনিস মিশানো থাকে 
যে, সেই জলে বেশিদিন ভিজিলে গাছপালা পর্যন্ত পাথর হইয়া যায়। 

কেন এরূপ হয়, তাহা এখন বলিতে বসি নাই। কিন্তু এরূপ যে হয় 
তাহা বলার দরকার, কারণ এইরূপ অবস্থায়ই অনেক সময় প্রাচীনকালের জীব- 
জন্তর হাড় পাওয়া যায়। হাড়ের গঠন অবিকল রহিয়াছে, কিন্তু তাহা হয়ত 
আর এখন হাড় নাই__পাথর হইয়া গিয়াছে। এরূপ পাথর হইয়া না গেলে, 
হয়ত সে হাড় এতদিন থাকিত না, আর আমরাও তাহার সম্বন্ধে কিছুই 
জানিতে পারিতাম না । 

পাথর খুঁড়িতে গিয়া জীবজন্তর চিহ্ন অনেক সময়ই পাওয়া যায়। 
আগেকার লোকেরা এরূপ চিহ্ন পাইলে তাহাকে খুব একট! তামাশার ভাবে 


চত লী ন": এট উপেন্দ্রকিশোর রচনাসমগ্র 
দেখিত বটে; কিন্তু উহা যে বাস্তবিকই একটা জন্তর চিহ্ন, তাহা তাহারা মনে 
করিত না। অনেক সময় গোল আলুতে মানুষের মতন নাক মুখ থাকে। 
কলিকাতার মহামেলায় একটা লাউ দেখিয়া ছিলাম, তাহাতেও এরূপ নাক মুখ 
ছিল। এরূপ ঘটনা অবশ্য হঠাৎ হইয়া যায়। তাহা! ছাড়া বাস্তবিকই যে উহা 
মানুষের নাক মুখ, তাহা নহে। এ পাথরগুলি সদ্বন্ধেও আগে লোকে এরূপ 
মনে করিত। ইহাদের প্রকৃত অর্থ বুঝিতে অনেক সময় লাগিয়াছে। 
এক জিনিসকে সকলে সমানভাবে দেখে ন1। সাধারণ লোকে যাহা দেখিয়া 
একটা সাদাসিধা অর্থ করে, আর অনেক সময়ই হয়ত ভুল করে, বিদ্বান 
লোকেরা ঠিক সেই জিনিস দেখিয়াই তাহা হইতে কত নৃতন কথা বাহির 
করেন। হাতির হাড়কে মানুষের হাড় মনে করিয়া কতবার লোকে ঠকিয়াছে। 
) ne i TO সেই স্থান হইতে 


ব্রশ্টোসোরস্‌ 
১৫৬ ফুট লম্বা নিরামিষভোজী ডাইনোসর | তিমি ভিন্ন এত 
বড় জন্তু আর পৃথিবীতে নাই 


ফিরিয়া আসিয়া তিনি আমাকে বলিয়াছিলেন যে, সেদেশে নাকি এখনো দাঁন- 
বের হাড় পাওয়া যায়, আর.সেই হাড় নাকি তিনি স্বচক্ষে দেখিয়া আমিয়াছেন, 


তি সিটি... 

উহা যে হাতির হাড়, তাহা আমি নিশ্চয় বলিতে পারি। ফ্রান্স দেশে একবার 
এইরূপ কতকগুলি হাড় পাওয়া গিয়াছিল। এক ডাক্তার সেই হাড়গুলি কিনিয়া 
সকলকে বলিয়া বেড়াইতে লাগিল যে, ওগুলি রাজা টিউটোবোকসের হাড়-- 
সে একটা প্রকাণ্ড গোরের ভিতরে তাহা পাইয়াছে। সে আরো বলিল যে, সেই 
গোরটা ৩০ ফুট লম্বা ও ১৫ ফুট চওড়া ছিল, আর তাহার উপরে লেখা ছিল 
“রাজা টিউটোবোকস”। 

এই কথা ষে শুনে সেই অবাক হয়। ফ্রান্সের রাজা ত্রয়োদশ লুই পৰ্যন্ত 
ওঁ হাড় দেখিয়া আশ্চর্য হইয়া গেলেন। রিয়োল" নামক একজন পণ্ডিত এ 
হাড়গুলি দেখিয়া বলিলেন যে, ওগুলে| মাহুষের হাড় নয়, হাতির হাড়। 
ইহাতে প্রথমে অনেকই তাহার উপর ভারি বিরক্ত হইল। যাহা হউক, শেষে 
ইহাই স্থির হইল যে, উহ! মানুষের হাড়ও নহে, অথচ ঠিক আজকালকার 
হাতির হাড়ও নহে। ওগুলি যে একপ্রকার হাতির হাড়, তাহা ঠিক বটে, কিন্ত 
ওরূপ হাতি এখন আর পৃথিবীতে নাই। ইহার পরে এ জন্তুর আরো অনেক 
চিহ্ন পাওয়া গিয়াছে। পণ্ডিতের! ইহাকে এখন বেশ ভাল রুরিয় চিনিয়াছেন, 
আর ইহার নাম দিয়াছেন “ম্যাস্টোডন”। এই জন্তু হাতির চাইতেও বড় ছিল। ( 
যে কঙ্কালের কথা বলিলাম তাহ| পঁচিশ ফুট লম্বা, আর দশ ফুট চওড়া | 

এই ঘটনা হইতেও এ কথা জানিতে পারিতেছি যে, প্রাচীনকালের এমন 
জন্তু ছিল, যাহা এখন আর নাই। বাস্তবিক অতি প্রাচীনকালের যে-সকল 
জন্তর চিহ্ন পাওয়া গিয়াছে, তাহার কোনটিই এখন বাচিয়া নাই ; সব লোপ 
পাইয়াছে। এমন সব অদ্ভূত জন্তু এক সময়ে পৃথিবীতে ছিল যে, দিদিমার 
গল্পের ভিতরেও তেমন আশ্চর্য জন্তর কথা থাকে না। 

পৃথিবীর প্রাচীনকালের ইতিহাস অতি আশ্চর্য! তোমরা গল্প শুনিয়া 
কত আমোদ পাও, কিন্ত পৃথিবীর কথা শুনিলে হয়ত মনে করিবে যে, গল্পের 
চাইতে সত্য কথার ভিতরেই বেশি আমোদ । 

পৃথিবীর সম্বন্ধে কোন কথা যদি ঠিক করিয়া বলা যায়, তবে তাহা এই 
যে, এখন যেমন দেখিতেছ, পৃথিবী চিরকাল তেমন ছিল না। কিছুদিন আগে 
আমরা এ পৃথিবীতে ছিলাম না) আর এ কথাও নিশ্চয় যে, আর কিছুদিন 
পরে আমরা কেহই এ পৃথিবীতে থাকিব না। এই যে কলকাতা শহর, দুইশত 
বংসর আগে এই শহরই কোথায় ছিল! এখন যেখানে হুন্দর সুন্দর বাড়িতে 
সাহেবের! বাস করেন, দুইশত বৎসর আগে সেখানে কুমিরেরা রোদ পোহাইত, 
আর বাঘের! শিকার খুঁজিয়। বেড়াইত। এমন লোক এখনো বাচিয়া আছে, 
যাহারা ছেলেবেলায় কলিকাতার অনেক স্থানে প্রকাণ্ড বন দেখিয়াছে, সেখানে, 
দিনের দুপুরে ডাকাতি হইত। 

এ-সকল ত নিতান্তই আজকালকার কথা, প্রাচীনকালের অবস্থা আর এখন- 
কার অবস্থায় ইহা অপেক্ষা আরো ঢের বেশি তফাৎ ছিল। রানীগঞ্জ অঞ্চলে 
এমন সব চিহ্ন পাওয়া গিয়াছে যে, তাহাতে বোধ হয় যেন সে-সকল স্থানে এক 


মিটি: লা 0. 

সময়ে বরফে ঢাকা ছিল। অধিক কথায় কাজ কি, এই যে হিমালয় পর্বত 
৷ _ যাহার সমান উচু পর্বত পৃথিবীতে নাই বলিয়া আমরা এত অহঙ্কার করি__ 
এই হিমালয় এককালে ছিল ন৷ ৷ অন্তত তাহ! এত বড় ছিল ন1। 
তোমরা শুনিলে আশ্চর্য হইবে যে, হিমালয়ে এমন সব জন্তর চিহ্ন পাওয়া 
গিয়াছে যে তাহারা সমুদ্ৰে থাকে । যদি এ কথা সত্য হয় যে ওখানে এক সময়ে 
সমুদ্র ছিল, তবে ভাবিয়া দেখ দেখি, আমাদের ভারতবর্ষের চেহারাটা তখন 
কিরকম ছিল! 
ভারতবর্ষের স্থানে স্থানে যে-সকল পাহাড় আছে তাহার অনেকগুলির 
অবস্থা দেখিয়া পণ্ডিতের স্থির করিয়াছেন যে, এক সময়ে ভারতবর্ষ এ-সকল 
পাহাড়ের সমান উচু ছিল। বড় বৃষ্টি ইত্যাদি নান! কারণে পৃথিবীর উপরটা 
ক্রমেই ক্ষয় হইয়া যাইতেছে । এইরূপ কারণে এক সময়ের সেই উচু ভারতবর্ষ 


) কেবল ভারতবর্ষেই নয়, পৃথিবীর সকল স্থানেই এইক্লপ। উত্তর মেরুর 
| 


মিগালোসোরস্‌ 

মাংসখেকো ডাইনোসর । বাঘের মতন হিংশ্র ছিল ; হাতির মতন বড় ছিল; 
ক্যাঙারুর মতন লাফাইতে পারিত; মানুষের মতন দু-পায় ছুটিয়া বেড়াইত ! 
কাছে প্রাচীন কালের যে-সকল চিহ্ন পাওয়া গিয়াছে, তাহাতে দেখা যায় যে, 
এক সময়ে সে স্থানটি আমাদের দেশের মতন গরম ছিল। 

যেখানে যাও, সেখানেই এইরূপ দেখিবে | ঠাণ্ডা দেশ হয়ত এককালে 
গরম ছিল, গরম দেশ এককালে ঠাণ্ডা ছিল! এঁ যে উচু পর্বত, সমুদ্রের তলায় 
তাহার জন্ম হইয়াছিল; আর ওঁ যে সমুদ্র দেখিতেছ, এক সময়ে তাহার স্থানে 
একটা দেশ ছিল। el: 

পৃথিবীর জন্মাবধি এ পর্যন্ত তাহাতে কত পরিবর্তন যে হইয়াছে, তাহা 

আমরা কল্পনাও করিতে পারি না| পাথর পরীক্ষা, করিয়া পণ্ডিতের! ইহার 
কতকটা বুঝিতে পারিয়াছেন বটে, কিন্ত তাহাও অতি সামান্যই বলিতে হইবে; 
কারণ, পাথরে আর কত বিষয়ের চিহ্ন থাকা সম্ভব হয়? তথাপি, এই সামান্য 
যেটুকু জানা গিয়াছে তাহাও কম আশ্চর্যের বিষয় নহে। 

আজকাল মানুষেরা পৃথিবীতে খুব প্রতৃত্ব করিতেছে, কিন্ত দু-তিন লক্ষ 
বৎসর আগে হয়ত মান্য বলিয়| একটা জানোয়ারই পৃথিবীতে ছিল নাঁ। তখন 
হাতিদের রাজত্ব ছিল। উত্তর সাইবেরিয়ার এক-এক স্থানে এত হাতির হাড় 
পাওয়া যায় যে, আজও তাহা দ্বারা প্রকাণ্ড কারবার চলিতেছে। ইহা অপেক্ষা 
প্রাচীনকালের পাথরে হাতির চিহ্নও পাওয়া যায় না। তখনকার বড়লোক 
ছিলেন কুমির আর গোসাপ মহাশয়ের! | সে কি যেমন-তেমন কুমির আর 
গোসাপ? আজকালকার কুমিরের! ত তাহাদের সামনে টিকটিকি ! তাহাদের 
মাঝারিগুলি চল্লিশ পঞ্চাশ ফুট লঙ্ব। হইত; বড়-বড়গুলি একশো দেড়শ 
ফুটের কম হইত না। তাহাদের এক একটা আবার পিছনের পায় ভর দিয়া 
উঠিয়া চলিতে পারিত। বাস্তবিক, জন্তু হইতে হইলে এরকমই হওয়া ভাল। 
আমরা কি জন্তু? আমরা তো পি পড়ে ! 

যাহা হউক, আরো কয়েক লক্ষ বংসর পূর্বে কুমিরও পৃথিবীতে ছিল না। 
তখন ছিল খালি মাছ, শামুক আর কাঁকড়া জাতীয় জন্ত । তাহারও পূর্বে হয়ত 
খালি গাছপালাই ছিল | 

তাহার পূর্বে? 

তার পূর্বে পৃথিবীতে জীবজন্ত বা গাছপালা কিছুই ছিল না। পৃথিবী 
এত গরম ছিল যে, তখন তাহাতে জীবজন্তু থাকা সম্ভবই হইত না। আকাশ 
ধোঁয়ায় আর মেঘে অন্ধকার ছিল) সুর্যের আলো! তাহার ভিতরে প্রবেশ করিতে 
পাইত না। পৃথিবীর উপরিভাগ তপ্ত কড়ার মতন গরম ছিল। তাহাতে 
বৃষ্টি পড়িয়া আবার তখনই উড়িয়া যাইত। ভূমিকম্প ক্রমাগতই হইত। সেই 
ভূমিকম্পের বেগে মাটি ফাটিয়া পৃথিবীর ভিতরকার গলিত জিনিস বাহির 
হইত। পণ্ডিতেরা বলেন যে, আজও পৃথিবীর ভিতরটা এত গরম রহিয়াছে 
যে, তাহাতে সকল জিনিসই গলিয়া যায়। মাঝে মাঝে আগ্নেয় পর্বতের ভিতর 
দিয়া এ গলানো জিনিস বাহির হয় । 

তাহারও পূর্বে পৃথিবী ধোয়ার মতন ছিল | তখন সে এ হর্ের ন্যায় 
জলিত। 

বাস্তবিক, কুর্ধেরও কালে পৃথিবীর দশা হইবে। স্থৰ্যটা কিনা খুব প্রকাণ্ড, 
তাই তাহার ঠাণ্ডা হইতে ঢের সময় চাই। এক চাম্চে গরম দুধ শীই ঠাণ্ডা 
হইয়া যায় ; কিন্ত এক কড়া দুধ হইলে তাহা অনেকক্ষণ গরম থাকে। এইজন্য 
পৃথিবী শীঘ্ৰ-লীজ্ৰ ঠাণ্ডা হইয়া যাইতেছে, আর স্ব, এখনো ঠাণ্ডা হইতে 
পারিতেছে না। চন্দ্র আরো ছোট, তাই সে ইহারই মধ্যে একেবারে ঠাণ্ডা 


হইয়া গিয়াছে। 


ৰ 

/ সর্ষের প্রায় সমস্তটাই হয়ত এখনো ধোয়ার মতন আছে। পৃথিবীর 
বাহিরের খানিকটা ( অনেকে বলেন, প্রায় ত্রিশ-পয় ত্রিশ মাইল ) জমাট বীধিয়া 
একটা খোলার মতন হইয়াছে। ভিতরের অবস্থা কিরূপ, তাহা এখনো 
সম্পূর্ণরূপে স্থির হয় নাই। পূর্বে অনেকে বলিতেন যে, নারিকেলের যেমন 
ভিতরে জল, বাহিরে মালা, পৃথিবীরও তেমনি ভিতরে তরল পদার্থ, বাহিরে 
কঠিন ' আবরণ। কিন্তু আজকালকার বড় বড় পত্ডিদিগের এই মত যে, 
পৃথিবীর ভিতরে অতিরিক্ত পরিমাণে তরল পদার্থ থাকা খুব সম্ভব নহে। 
তবে, সে স্থানটা অতিশয় গরম তাহাতে সন্দেহ নাই| 

চন্দ্রের আগাগোড়ই জমাট বীধিয়া গিয়াছে। 

যাহা হউক এ-সকল কথায় আমাদের এখন প্রয়োজন নাই। আমরা 
পৃথিবীর ছেলেবেলার খবর লইতে চাহিয়াছিলাম, তাহা কতক পাইয়াছি। এখন 


J খালি একটা কথা বলিলেই উপস্থিত কাজটা শেষ হয়। পৃথিবীতে যতরকমের 


পাথর আছে তাহাক দুই ভাগে ভাগ করা যায়। পৃথিবীর ভিতরকার গলিত 


ইণ্ডয়ানোডন্‌ 
ত্রিশ ফুট লম্বা নিরামিষভোজী ডাইনোসর 


জিনিস বাহিরে আসিয়! কতকগুলি পাথর হইয়াছে । আর পৃথিবীর উপরকার' 
জিনিস ভাডিয়া চুরিয়া বা অন্য কোন কারণে বদলাইয়া গিয়া আর কতকগুলি 
পাথর হইয়াছে। বেলে পাথর, শ্লেট পাথর, খড়ি, কয়লা ইত্যাদি এই দ্বিতীয় 
শ্রেণীর পাথরের দৃষ্টান্ত । জীবজন্ত বা গাছপালার চিহ্ন যাহা পাওয়া যায়, 
তাহা এই-দকল পাথরেই পাওয়া যায়। 

পৃথিবীতে আগে জন্ত হইয়াছিল, কি গাছপালা হইয়াছিল, এ কথার 
উত্তর দেওয়া একটু কঠিন ; তবে গাছপালা আগে হইয়াছিল বলিয়াই মনে হয় 

গাছের! মাটির রস টনিয়! লইয়াই বাচিতে পারে, কিন্তু ডত্তদের পক্ষে খালি 
মাটির রস চৃষিয়া বাচিয়া থাকা কঠিন৷ 
গাছই বল, আর জন্থই বল, পৃথিবীর সেই প্রথম অবস্থায় ইহাদের 
কাহারই খুব বেশি উন্নতি হওয়ার সম্ভাবনা ছিল না। গাছের. মধ্যে 
নানারকমের শেওলা, আর জন্তুর মধ্যে নানারকমের পোকা, ইহারাই পৃথিবীর 
প্রথম ভীব। গুগলি আর চিংড়ি মাছের জাতীয় জন্তও প্রায় এই সময়েই দেখা 
, দেয়। তখনকার এক-একটা শামুক প্রায় এক-একটা! গাড়ির চাকার মতন বড়: 
হইত। চিংড়িগুলিও নিতান্ত কম ছিল না। তাহার দু-একটা কোন পুকুরে 
আছে জানিতে পারিলে, সে পুকুরে নামিয়া কাহারে! স্নান করিতে ভরসা 
হইত কি না সন্দেহ । আধ হাত লম্বা চিংড়িটা জীবিত থাকিলে তাহার কাছে 
যাইতে ভয় হয়। সুতরাং সেকালের ছয় ফুট লঙ্কা চিংড়িগুলি যে এক-একটা 
ভয়ঙ্কর জানোয়ার ছিল ইহাতে আর সন্দেহ কি? ইহাদের বিদ্বাসাধ্যিও কম 

সেকালের চিংড়ি 
ইহাদের এক-একটা ছয় ফুট লঙ্বা হইত 
ছিল না। কেহ চিত হইয়া সীতরাইত, কেহ কেন্নোর মতন তাল পাকাইয়া 
থাকিতে পারিত; কেহ আবার পিছনবাঁগে হটিয়া গিয়া মাটির ভিতর ঢুকিতে 
পারিত। 
এ-সকল চিংড়ি মাছ যে ঠিক আজকালকার চিংড়ি মাছের মতন ছিল না, 
তাহা ছবি দেখিলে সহজেই বুঝিতে পারিবে। সকলগুলি আবার এই ছবির 
মতনও ছিল না। আবার, কোন-কোন বিষয়ে আজকালকার বিচ্ছুগুলির সঙ্গে 


ইহাদের খুব সাদৃশ্য দেখা যায়| 


৩৩০ 


১৪ ৷ উপেন্্রকিশোর রচনা সমগ্ৰ 


চিংড়ির পরে পৃথিবীতে মাছের জন্ম হইয়াছিল। এই-সকল মাছের চেহারা 
কিরূপ ছিল, তাহার নমুনা দেওয়া গেল। এক-একটা৷ দেখিতে কি-অদ্ভুত ছিল 
দেখ, ডানাছুখানি ষেন কাকড়ার দাড়া! শরীরটা একটা শক্ত খোলায় ঢাকা। 
কেবল লেজটিতে মাত্র বা-একটু মাছের পরিচয় পাওয়া যায়। _ 

- এই সময়ে পৃথিবী অবশ্য এখনকার চাইতে বেশি গরম ছিল। পৃথিবীর 
জলের ভাগের বেশিটা হয়ত মেঘের আকারেই ছিল। স্ৃতরাং আকাশ প্রায়ই 
মেঘলা| থাকিত ; সেই মেঘের ভিতরে সুর্যের আলো! সহজে প্রবেশ করিতে 
'পাইত না। আজকাল যেমন পৃথিবীর মাঝখানটা খুবই গরম, আর উত্তর 


সেকালের মাছ 


দক্ষিণ খুবই ঠাণ্ডা, সেকালে তেমন ছিল না৷ বলিয়াই বোধ হয়। তখন আগা- 
গোড়াই প্রায় এক ভাবের গরম ছিল। বড় বড় সমুদ্র ছিল; কিন্ত তাহ! বেশী 
গভীর ছিল না| ভাঙা নিচু ছিল, মাটি স্যাতসেতে ছিল। 

স্টাৎসেতে গরম মাটি পাইয়া গাছপালা খুবই বাড়িয়াছিল। তখনকার 
বনগুলির মতন গভীর বন হয়ত আজকাল দেখা যায় না। তখনকার গাছ- 
পালা দেখিতে বেশ সুন্দরই ছিল, আর খুব বড়ও হইত। যে-সকল গাছের 

ছবি দেখিতেছ, তাহাদের এক-একটা ত্রিশ চল্লিশ ফুট হইতে প্রায় একশত 
ফুট উচু হইত। কিন্তু আমাদের আজকালকার তুলনায় এ-সকল গাছ অতি 
নিষ়শ্রেণীর ছিল। ইহাদের না হইত ফুল, না হইত আমাদের আম কাঁঠালের, 
ন্যায় মিষ্ট মিষ্ট ফল। দেখিতে বড় ছিল, কিন্তু ভিতরে সার, অর্থাৎ যাহাকে 
‘কাঠ’ বলে, তাহা ছিল না। মে 

বাস্তবিক এ-সকল বন নিতান্তই অদ্ভুত ছিল। ফুল নাই, ফল নাই, 
পাখির গান নাই। গাছগুলি খালি ছাল আর ছোবড়া) তাহাতে চড়িয়া যে 
একটু আমোদ করিবে তাহারও জো নাই। পোকা ফড়িঙের অভাব ছিল না। 
এই-সকল বনের ভিতরে একটা ফড়িং পাওয়া গিয়াছে, তাহার ডানা মেলিলে 
চৌদ্দ ইঞ্চি চওড়া হয়। 

আমি বলিতেছিলাম, ‘এই-সকল বনের ভিতর একরকম ফড়িং পাওয়া! 
গিয়াছে।» তবে কি সে-সব বন আজও আছে নাকি? 

হাঁ আছে বইকি-_কিন্ত তাহ! মাটির নীচে। সে-সকল গাছকে আর এখন 
গাছ বলিয়া চিনিতেই পারিবে না__তাহারা কয়লা হইয়া গিয়াছে। 

যে পাথুরে কয়লা রানীগঞ্জ, বরাকর, গিরিভি ইত্যাদি অঞ্চল হইতে মাটি ( 
খুঁড়িয়া তুলিতে হয়, যাহাতে রান্না হয়, রেল-চলে, গ্যাস তয়ের করে_ তাহ! 
যে আবার এককালে প্রকাণ্ড বন ছিল, এ কথা কি সহজে [বিশ্বাস হয়? কিন্তু 
একটিবার স্বচক্ষে দেখিলে আর বিশ্বাস না করিবার জো থাকে ন|। গাছের 
ডাল, গাছের পাতা, গাছের গুঁড়ি, গাছের শিকড়--সমস্তই সেখানে দেখিতে: 
পাইবে। কোন-কোন খনিতে ডালপালা শিকড় স্থুদ্ধ আস্ত গাছ পর্যন্ত পাওয়া 
যায়। গাছ আর এখন গাছ নাই--সে কয়লা হইয়া গিয়াছে--কিন্তু তাহার 
গঠন অবিকল রহিয়াছে। 

এরূপ মনে করিও না যে, একটা কয়লার খনিতে ঢুকিলেই সেকালের, 
গাছপালাগুলিকে তোমার চোখের সামনে খাড়া দেখিতে পাইবে। আমাদের 
চোখের সামনে অনেক জিনিসই থাকে, কিন্তু দেখিতে না৷ জানিলে আমরা 
তাহার কটিকে দেখিতে পাই? আমি যখন কয়লার খনি দেখিতে গিয়া ছিলাম, 
তখন খনির একটি বাৰু অনুগ্রহ করিয়া আমাকে সব দেখাইতেছিলেন। আমি 
তাহাকে জিজ্ঞাসা করিলাম যে, কয়লা খু'ড়িবার সময় তাহাদের লোকেরা কোন 
গাছপালার চিহ্ন পায় কিনা? এই কথার উত্তরে বাবুটি বলিলেন যে, ওরূপ 
কোন চিহ্ন পাওয়া যায় নাই। অথচ ওঁ সকল খনি হইতে এরূপ অনেক গাছের 
চিহ্ন আনিয়া! এখানকার জাদুঘরে রাখা হইয়াছে। দুই-তিন শত হাত মাটির 
নীচে অন্ধকারের ভিতরে মুটেরা কয়লা খৌড়ে। দ্বিনমানের মধ্যে যত কয়লা 
তুলিতে পারিবে ততই তাহারা বেশি পর়সা পাইবে, এই কথাই তখন তাহারা 
ভাবে। সেই কয়লার ভিতরে আবার কোন গাছপালার চিহ্ন থাকিতে পারে, 
কথা তাহারা জানেও না, জানিলেও এ অন্ধকারের র 
পড়ে না) চোখে পড়িলেও, তিন ঘণ্টা ধরিয়া খুঁটি খুটিয়া সেটুকুকে আশু 

বাহির করিবার অবসর তাহাদের হয় না। তাহারা ত আর পণ্ডিত নহে, যে 
সেকালের খবরটা তাহাদের না লইলেই নয়! তাহারা গরিব লোক, পেটের দায়ে 
কয়ল! খুঁড়িতে আসিয়াছে। সুতরাং খনিতে গাছপালার চিহ্ন থাকিলেও 
তাহারা, তাহা দেখিতে না পাইয়া কোদ্লাইয় গুঁড়া করিয়া দেয়। এইজন্যই 
কয়লার খনির লোকেরা ইহার কোন খবর রাখে না। 
কিরূপ করিয়া এত বড়-বড় বন শেষে পাথুরে কয়লা হইল, আর কিরূপ 
করিয়াই ব| তাহা এত মাটির নীচে চাপা পড়িল, এরূপ হইতে ন| জানি 
তদিন লাগিয়াছিল, এ-সকল কথা ভাবিতে গেলে অবাক হইয়া যাইতে হয়। 
পণ্ডিতেরা বলেন যে, যাট ফুট পুরু কয়লার থাক হইতে লক্ষ বৎসরেরও 
অধিক সময় লাগে। ষাট ফুট কয়লা অনেক খনিতেই আছে; কোন-কোন 
খনিতে প্রায় ইহার দ্বিগুণ পরিমাণ কয়লা পাওয়া গিয়াছে। ইহার পর যি 
এ কথা ভাবিয়া দেখা যায় যে, এই একশত কুড়ি ফুট কয়লার সমস্তট এক 
সময়ে হয় নাই, তাহা হইলে মানিতে হয় যে, এই পরিমাণ কয়লা হইতে ছুই 
লক্ষ বংসরের অনেক বেশি সময় লাগিয়াছিল। একটা কয়লার খনিতে মাপিয়া 
দেখা গিয়াছে যে, যেখানে এক থাক কয়লা, এক থাক মাটি, এরূপ করিয়া 
প্রা একশত থাক কয়লা আছে, কেবল কয়লা মাপিলে একশত কুড়ি ফুট হয়, 
আর মাটি আর কয়লা একসঙ্গে করিয়া মাপিলে দশ হাজার ফুটেরও বেশি 
হয়। এত কয়লা আর মাটি জমিতে কত লক্ষ বৎসর লাগিয়াছে, তাহা কে 
বলিতে পারে? 
শুধু কি কত লক্ষ বংসর? কত গাছপালা পচিরা এত কয়লা হইতে 
পারে, তাহাই একবার ভাবিয়া দেখ না ! ষোল ফুট কয়লা হইতে প্রায় তিনশত 
ফুট গাছপালার দরকার হয়। একশত ফুট কয়লা হইতে যে গাছপালা চাই 
‘তাহাতে প্রায় দুই হাজার ফুট উচু পাহাড় হয়! এত গাছপালা যাহাতে ছিল 
সে-নকল বন না জানি কত প্রকাণ্ড ছিল। 
গাছপালা! জলের নীচে পচিতে পচিতে গরম আর চাপ পাইয়া, শেষটা 
কয়লা হইয়াছে। পণ্ডিতের পরীক্ষা, করিয়া দেখিয়াছেন যে, গাছপালাকে 
এইরূপ অবস্থায় পচাইতে পারিলে তাহা পাথুরে কয়ল! হইয়া যায়! মাটি 
যে অনেক স্থলে একটু একটু করিয়া উচু নিচু হয় তাহা বোধ হয় তোমরা 
জান। পৃথিবীর অনেক স্থলেই এরূপ হইতেছে। সেকালে এই ব্যাপারটা 
আরো বেশি হইঁত। তখন একটা প্রকাণ্ড বৰ জলে ডুবিয়া যাওয়া কিছুই 
আশ্চর্যের বিষয় ছিল ন]। আর কয়লা হইবার সময় যে এরূপ ঘটনা হইয়াছে, 
তাহার প্রমাণও পাওয়া যায়। কয়লার ভিতরে যে-সকল জিনিস আছে, গাছ- 
পালা জলের নীচে পচিয়া তাহা জিয়া থাকে। খনিতে" এক-এক থাক 
কয়লার উপরে এবং নীচে এক-এক থাক মাটি থাকে; সে মাটি; আর পুকুর 
বিল ইত্যাদির তলার কাদা একই জিমিম। ঘোলা জল থিতাইয়| এরূপ মাটি 
উৎপন্ন হয়। 


সেকালের কথা| :-_ ৷ ৱি 


ইহাতে স্পষ্টই বুঝা! যাইতেছে যে, এক-একটা বন পচিয়া এক-এক থাক 
কয়লার জন্ম হইয়াছিল । মাটি নিচু হইয়া যাওয়াতে হয়ত একটা বন জলে 
ডুবিয়া গেল। সেই জল থিতাইয়া পলি পড়িয়া ( ঘোলা জলে মিশানো৷ কাদা৷ 
তলায় পড়িয়া যাওয়ার নাম ‘পলি’ পড়! ) সেই বন ঢাকা৷ পড়িল। আবার কালে 
হয়ত সেই জায়গাটা উচু হওয়াতে পুনরায় সেখানে শুকনো৷ মাটি হইল, তাহার 
উপরে আবার বন হইল; আবার তাহা ডুবিয়! গেল। এইরূপ করিয়া যে এক- 
এক থাক কয়লা, আর এক-এক থাক মাটি ক্রমে সঞ্চয় হইতে পারে তাহা সহজেই 
বুঝা যায়| ইহার উপরে যখন দেখি যে অনেক সময় এক-একটা! মাটির থাকে 
তাহার-উপরকার গাছপাতার শিকড়গুলি পাওয়া যায়, তখন আর এ বিষয়ে 
“কোন সন্দেহই থাকে না। 

ইংলপ্ডের স্থানে স্থানে বেলে পাথরের পাহাড় আছে। এই পাথরে মাঝে 
মাঝে একপ্রকার অদ্ভূত জন্তুর পায়ের দাগ দেখিতে পাওয়া যায় । সেই দাগ- 
গুলি কতকটা মান্ষের হাতের দাগের মতন। এজন্য এই জন্তর নাম কাইরো- 
খীরিয়ম্‌ (হস্ত-জন্ত) রাখা হইয়াছে । ইহার দাঁতের ভিতরকার গঠন অত্যন্ত 
জটিল বলিয়া ইহার আর-এক নাম ল্যাবিরিস্থোভন্‌ (জটিল-দৃস্ত )। এই ভজন্ত 
প্রায় ধাড়ের মতন বড় হইত। ইহার হাড়ে ব্যাঙের লক্ষণ আছে, কুমিরের 
লক্ষণও আছে, স্তন্তপায়া জন্তর লক্ষণও আছে । আশ্চর্যের বিষয় এই যে, 
ইহার মাথার হাড় দেখিয়া অনেকে সন্দেহ করেন যে, ইহার কপালে হয়ত 
একটি ছোট অতিরিক্ত চক্ষু ছিল । 

ডর্সেটশায়ারের পাথরে অনেক প্রাচীন জন্তর চিহ্ন পাওয়া" যায়। সেই- 
সকল চিহ্ন খুঁজিয়া বাহির করিয়া বিক্রয় করিলে যে পয়সী পাওয়া যায়, তাহা 
দ্বারা অনেকের দিন চলে। একটি মেয়ে এইরূপ করিয়া পয়সা উপাৰ্জন 
করিত। ১৮১১ সালে একদিন সেই মেয়েটি প্রাচীন জন্তর চিহ্ন খুজিতে 
“গিয়া দেখিল যে, একটা জন্তর হাড় পাহাড়ের গা হইতে খানিক বাহির হইয়া 
আছে। আর-একটু খু-জিয়| সে দেখিতে পাইল যে, এ হাড়গুলি একটা মনু 
জন্তর কঙ্কালের অংশ। তখন সে সেই স্থানের আবর্জনা পরিষ্কার করিয়া 
সমন্তটা কঙ্কাল বাহির করিল। তারপর মুটে ডাকিয়া পাথরনগদ্ধ সেই 
কঙ্কালটাকে খুঁড়িয়া তোলা হইল। 

এই কঙ্কাল যে জন্তর, সেটা ত্রিশ ফুট লম্বা ছিল। ইহার পরে এই- 
জাতীয় জন্তর আরো! কঙ্কাল পাওয়া গিয়াছে; তাহার কোন-কোনটা প্রায় 
চল্লিশ ফুট লম্বা। ইহার গঠন কোন-কোন বিষয়ে মাছের মতন, কোন-কোন 
বিষয়ে গোসাপ আর কুমিরের মতন | এইজন্য ইহার নাম ইকৃথিয়োসোরদ্‌, 
(*ইক্‌ৃধিয়স’_ মাছ ; “সোরস্*_ কুমির, গোমাপ ইত্যাদি জাতীয় জন্তু ) বা 
'মাছ-কুমির রাখা হইয়াছে । 

ইহার মেরুদণ্ডের হাড় মাছের হাড়ের মতন ছিল | মাথা কুমিরের মতন। 
হাত পা নৌকার দাড়ের মতন, অর্থাৎ খালি একটা চ্যাটালো মাংসল জিনিস, 

তাহাতে আঙুল নাই__অথচ তাহা মাছের ডানার মতনও নহে । তিমির ভান 
ঠিক এইরূপ থাকে৷ 

ইকৃথিয়োসোরস্‌ যে সময়ে পৃথিবীতে ছিল, তখন তাহার সমকক্ষ আর 
কোন ভন্ত ছিল না। তাহার দু-ইঞ্চি লম্বা দেড়শত দুইশত ভয়ানক দাত 
দিয়া! সে একটিবার যাহাকে ধরিত, তাহার আর রক্ষা ছিল ন! | নৌকার দাড়ের 
মতন এ চারিখানি পা আর এ লেজটির সাহায্যে সে জলের ভিতরে না জানি 
কিরূপ ভয়ানক বেগে ছুটিতে পারিত! পলাইয়া তাহাকে এড়াইবার ভরসা 
খুব কমই ছিল। তারপর তাহার চোখছুটি। বড় একটা ইকৃথিয়োসোরসের 
চোখের গর্ত প্রায় চৌদ্দ ইঞ্চি চওড়া হইত। এত বড় চোখ দিয়া সে আমাদের 
চেয়ে ঢের বেশি দেখিতে পাইত, তাহাতে সন্দেহ কি? এই চোখের গঠন 
আবার এমনি যে, তাহা দ্বারা ইচ্ছামত দূরবীক্ষণ অথবা! অগুবীক্ষণের'কাজ 
চলে। নিতান্ত ছোট জন্তু আর ঢের দূরের জন্তকেও সে বেশ পরিষ্কার 
দেখিত। 

ইহারা কখনো ডাঙায় উঠিত কি না, সে বিষয়ে সন্দেহ আছে। ইহাদের 
পায়ের গঠন দেখিলে বোধ হয়, যেন তাহ! দিয়া নৌকার দাড়ের কাৰ্যই বেশি 
হইত) ওরূপ পা লইয়া ডাঙায় চল! নিতান্ত সহজ ছিল বলিয়া বোধ হয় না। 
তবে মাঝে মাঝে ডাঙায় উঠিয়া রোদ পোহানোটা বোধহয় চলিত। নিশ্বাস 
লইবার জন্য ইহার! কুমিরের মতন এক-একবার ভাসিয়া উঠিত। 

ইকৃথিয়োসোরসেরা। হয়ত মাছই বেশি খাইত। অনেক ইকৃথিয়োসোরসের 
পেটের ভিতরে খুব ছোট-ছোট ইকৃথিয়োসোরসের কঙ্কাল পাওয়া গিয়াছে। 
ইহাতে অনেকে অন্থমান করেন যে, হয়ত ক্ষুধার সময় অন্য জন্তু ন! মিলিলে, 
নিজের বাচ্চাগুলিকে ধরিয়া গিলিতে তাহাদের বেশি আপত্তি ছিল না। 
আবার অনেকে বলেন, ইকৃথিয়োসোরসের মৃত্যুর সময়ে তাহার পেটে যে বাচ্চা 
ছিল, ওগুলি তাহাদেরই কঙ্কাল। আশ্চর্যের বিষয় এই যে, এইরূপ কঙ্কাল 
কেবল এক-জাতীয় ইকৃথিয়োসৌরসের পেটের ভিতরেই দেখিতে পাওয়া যায় । 
ইহাতে বোধ হয়, অন্য ইকৃথিয়োসেরাসেরা ডিম পাড়ি, আর এই জাতীয়, 
ইকৃথিয়োসোরস্গুলির বাচ্চা হইত। 

এরূপ প্রমাণ পাওয়া গিয়াছে, যাহাতে বোধ হয় যেন ইকৃথিয়োসোরস্দের 
হঠাৎ মৃত্যু হয়, আর মৃত্যুর পরেই তাহারা মাটি চাপা পড়ে। কিরূপ ভয়ানক 
দুর্ঘটনার এরূপ হইয়াছিল, তাহা এখন ঠিক করিয়া বলা সহজ নহে। 

ইকৃথিয়োমোরস্‌ এই সময়ের ভন্তদের মধ্যে সকলের চাইতে ভয়ানক 
ছিল বটে, কিন্ত এই সময়ের সকলের চাইতে আশ্চর্য জন্তর কথা৷ বলিতে 
হইলে আর-একটি জন্তর উল্লেখ করিতে হয়। ইহার নাম পীসিয়োসোরস্‌। 


দ্নীসিয়স্ঠ বলিতে কাছাকাছি--অথব| অনুরূপ বুঝায়। এই জন্তর শরীরের' 
গঠন ইকৃথিয়োমোরসের তুলনায় অনেকটা গোসাপ আর কুমিরের কাছাকাছি: 


ছিল। 


ভি সপ সি সি সি LAB 


সেকালের কথা ১৯ 


এ জন্টা নিতান্তই অডুত ছিল। গোসাপের মূখ, কুমিরের দাত, 'সাপের 
গলা, তিমির ডানা ৷ কেহ-কেহ বলিয়াছেন যে, ইহার চেহারা দেখিলে হঠাৎ 
মনে হয়, যেন একটা সাপের গায় একটা কচ্ছপকে গীণথিয়া দিয়াছে। 

খুব বড় প্রীসিয়োসোরস্গুলি প্রায় চল্লিশ ফুট লম্বা হইত বটে, কিন্ত 
ইহারা ইকৃথিয়োসোরসের ন্যায় ভয়ানক জন্তু ছিল বলিয়া বোধ হয় না। 
গড়ন হালকা, গায় জোর কম, হাত পা তেমন বেগে ছটিবার উপযোগী নহে, 
যুদ্ধের অস্ত্ৰ-শস্ত্ৰ সামান্যই বলিতে হইবে। সুতরাং ইহাদিগকে সকল 
২২ বিষয়েই ইকৃথিরোসোরস্‌ অপেক্ষা নিকৃষ্ট দেখা৷ যাইতেছে। হয়ত ইহারা 
টা ৰিক বড়ই: ভয় করিয়া চলিত, আর তাহাকে দেখিতে পাইলে 

সে স্থান পরিত্যাগ করিত ৷ 

অল্প জলে ঝোপ-জঙ্গলের ভিতরে গা-ঢাকা দিয়! থাকাকেই প্লীমিয়োসোরস্‌ 
অধিক নিরাপদ মনে করিত বলিয়া বোধ হয়। তাই বুঝি ঈশ্বর তাহাকে 
দয়। করিয়া বকের মতন লঙ্কা গলা দিয়াছিলেন__যেন শিকার কাছে আসিলেই 
ওঁ গলাটি বাড়াইয়া খপ করিয়া তাহাকে ধরিতে পারে। 

ইকৃথিয়োসোরসের ন্যায় ইহাদেরও ভাঙায় চলার. ক্ষমতা কম ছিল--হয়ত 
ছিলই না। জলের ভিতরেও খুব গভীর স্থানে চলা ফেরা করা অপেক্ষা অল্প 
জলে থাকিতেই ইহাদের স্থবিধা হইত। অনেক সময় হয়ত ইহারা হাসের 
মতন গলা বাকাইয়া জলের উপরে সাঁতরাইত | 

ইকৃথিয়োসোরল্‌ আর প্লীসিয়োসোরস্‌ অনেকরকমের হইত। কোনটা বড়, 
কোনট| ছোট, কোনটার মাথা ভারি, কোনটার গল| মোটা, কোনটার ঠোট 
লম্বা। স্থৃতরাং তখনকার সমুদ্র যে নানা জন্ততে পরিপূর্ণ ছিল, এ কথা 
সহজেই বুঝা! যাইতেছে ; নহিলে এতগুলি মাংসাশী জন্তু কি খাইয়া বাচিত ? 

কোথায় কুমির, আর কোথায় পাখি! কিন্তু পণ্ডিতদের অনেকে বলেন 
যে, কুমির হইতেই পাখির স্থষ্টি হইয়াছে। অন্তত এ কথা নিশ্চয় যে, 
সেকালের কুমিরগুলির ভিতরে অনেক স্থলে পাখির লক্ষণ স্পষ্ট দেখা যায়। 
পিছনের পা আর কোমরের হাড়গুলির গঠন. আজকালকার উটপাখিগুলির 
কোমরের হাড় আর পায়ের গঠনের সঙ্গে আশ্রৰ্যরপে মিলে | 

চলিবার সময় ইহাদের সকলে না৷ হইলেও, অন্তত অনেকে পাখির মতন 
শুধু পিছনের পায় ভর দিয়াই চলিত। সামনের পা দুখানি পিছনের পায়ের 
চাইতে ঢের ছোট ছিল; সে ছুখানিকে তাহারা পাখির ডানার মতন করিয়া 
বুকের কাছে গটাইয়া রাখিত। 

পায়ের আঙ্লগুলি অনেক স্থলে ঠিক পাখির আঙ্লের মতন ছিল। 
চলিবার সময় তাহাদের পায়ের যে দাগ হইত, তাহাও ঠিক পাখির দাগের 
মতন । এই-সকল দাগ দেখিয়া প্রথমে লোকে পাখির পায়ের দাগই মনে 
করিয়াছিল ; এবং এই কথা লইয়া দিন-কয়েকের জন্য পণ্ডিত মহাশয়ের! বড়ই 
চিন্তিত হইয়াছিলেন। চিন্তার বিষয় হইল এই যে, পৃথিবীতে এ সময়ে পাখি 


২৬ 


ছিল না, অথচ এত বড় বড় পাখির পায়ের দাগ কোথা হইতে আসিল ? কোন- 
কোন স্থলে প্রায় কুড়ি ইঞ্চি লম্বা দাগ দেখা গিয়াছে; আর তাহার এক-একট। 
দাগ প্রায় পাচ ফুট অন্তর পড়িয়াছে। 
যাহা হউক এগুলি যে পাখির পায়ের দাগ নয়, দু-একটা জানোয়ারের 
হাড় আবিষ্কার হইলেই তাহা জামা গেল | 
এই সকল জন্তকে সাধারণভাবে একটা শ্ৰেণীভূক্ত করিয়া মোটের উপর 
তাহাদের নাম ‘ডাইনোসর’ রাখা হইয়াছে। ডাইনোসর শব্দের অর্থ ‘ভয়ানক 
কুমির’ । কুমির বলিলেই আমরা তাহাকে যথেষ্ট ভয়ানক মনে করি) তাহার 
উপর আবার ভয়ানক কুমির! সেটা যে কতখানি ভয়ানক ছিল একবার কল্পনা 
/ কর! সাধারণ কুমিরগুলি হাজার ভয়ানক হইলেও তাহারা হামাগুড়ি দিয়া 


চলে আর জল ছাড়িয়া বেশি দূরে যাইতে পারে না। কিন্ত একটা ডাইনোসর 
আসিলে সে দশ বার মাইল পথ হিয়া গিয়া তোমার সঙ্গে দেখা করিতে 
কিছুমাত্র আপত্তি করিবে না? আর একটিবার সাক্ষাৎ পাইলে তোমারই মতন 
ছুপায়ে ছুটিয়া তোমাকে তাড়া করিবে। ইহার উপর যদি সে একটা হাতির 
মতন, কি তাহার চাইতেও বড় হয়, আর তাহার সঙ্গে সঙ্গে লাফাইয়া ঘাড়ে 
পড়িবার বদ অভ্যাসটাও তাহার থাকে, তবে ব্যাপারখানা কিরকম দাড়ায়, 
বুৰিতেই পার। বড় ভাগ্য যে এরা এখন আর পৃথিবীতে নাই । 

যাহা হউক, সকল ডাইনোসরই যে খুব ভয়ানক ছিল তাহা নহে। একে 


ভিন্ন এত বড় জন্তু আর পৃথিবীতে নাই। এই জন্ত চলিবার সময় নিশ্চর 
মাটি কাপিত, আর তাহার গায়ের ধুপ, ধাপ, শব্ধ অনেক দূর হইতে শুনা 


ব্রণ্টোসোরসের তেমন করার অভ্যাস থাকিলে, সে শব্দ যে বাজ পড়ার শব্দের 
চাইতে কম হইত, তাহা বোধ হয় না। একটা হাতি ট্যাচাইলে তাহা দুই তিন 
মাইল দূর হইতে শুনা যায়। বন্টোসোরস. তেমন চ্যাচাইলে হয়ত দশ 
মাইলের কম তাহার আওয়াজ যাইত না। 

কয়েক বৎসর হুইল, আমেরিকার “ইয়োমিং, নামক প্রদেশে একটা ব্রন্টো- 
সোরসের কঙ্কাল পাওয়া গিয়াছে । এই কঙ্কাল একশো ছাগ্সান্ন ফুট লঙ্কা । 
ইহার ওজন প্রায় পৌনে ছয়াশত মণ। আস্ত জন্থটা দেড়হাজার মণের কম 
ভারি ছিল না। তাহার পাঁজরের ভিতরে চল্িশ-পঞ্চাশজন লোকের স্থান হয়। 

পিছনের পায় ভর দিয়া চলার অভ্যাস ইহার ছিল বলিয়া বোধ হয় না। 
তবে বেজি যেমন এক-একবার হাতি গুটাইয়া উঠিয়া বসে, ব্রন্টেসোরসেরও 
হয়ত মাঝে-মাঝে এরূপ করিয়া চারিদিক চাহিয়া দেখিবার অভ্যাস ছিল। উচু 


সেকালের কথা '. * 1০3 
গাছের কচি পাতাগুলি খাইতে হয়ত মাঝে-মাঝে তাহার লোভ হইত। তাহা 
ছাড়া আশে-পাশে ভয়ানক শত্রুর বাস, তাহাদের কোন্টা কোন্‌ দিক হইতে 
আসিয়া আক্রমণ করে, তাহার ঠিকানা ছিল না। আুতরাং এক-একবার 
চারিদিক দেখিয়া লইবার প্রয়োজনও ছিল। 

ব্রশ্টোসোরস, উঠিয়া বসিলে প্রায় একশো ফুট উ'চু হইত। আজকালকার 
প্রকাণ্ড তাল গাছ আর নারিকেল গাছগুলির আগা খুঁটিয়া খাওয়া তাহার 
পক্ষে নিতান্তই সোজা কাজ ছিল বলিতে হইবে । এ ছোট মাথাটি সুদ্ধ 
তাহার এ সরু লম্বা গলাটি গলি-ঘুঁচির ভিতরে অনেক দূর অবধি ঢুকাইয়া 
সে নিশ্চয়ই অতি সহজে খাবার জিনিস খুঁজিয়া আনিতে পারিত। 

এত বড় জানোয়ারের পক্ষে তাহার মাথাটি একটু বেশি ছোট বলিতে 
হইবে ; তাহার ভিতরে মস্তিষ্ক খুব বেশি থাকা অসম্ভব। বাস্তবিক, বুদ্ধিটা 
একটু মোটা-গোছের ছিল বলিয়াই বোধ হয়। আজকাল নিরীহ লোক বলিলেই 
তোমরা বেকুব বুঝিয়া লও | সেকালেও এর দৃত্ঘরটা কতক ছিল দেখিতেছি। 
অস্ত্রশস্ত্র তাহার শরীরে কিছু ছিল না৷ বলিলেও হয়; বড় বড় নখ-দাীতওরাল! 
মাংসখেকো৷ ডাইনোসরগুলিরও হাত এড়াইবার জন্য তাহার পলায়ন ভিন্ন আর 
উপায় দেখা যায় না। এখনকার তিমিগুলিরও কতকটা! এইরূপ দশ৷ ৷ তিমি- 
জাতীয় ছোট ছোট হিংস্ৰ জানোয়ারদের ভয়ে তিমি সর্বদাই ব্যতিব্যস্ত থাকে । 
'তিমিকে দেখিতে পাইলেই উহারা আসিয়া তাহাকে কামড়াইয়া খাইতে আরম্ভ 
করে। ব্রন্টোসোরসেরও এইরূপ প্রতিবেশী গুটিকতক ছিল। ইহাদের ভয়ে 
হয়ত অনেক সময়ই বেচারী জলে নামিয়া গ! ঢাক! দিয়া থাকিত | সেখানে 
গাছপালারও অভাব ছিল না; আর কেহ তাড়া, করিলে সাঁতরাইয়া তাহাকে 
ফাকি দেওয়া যাইত। ইহার শরীরের গঠন দেখিলে মনে হয় যে, এই জন্গ 
সাতরাইতে খুব পটু ছিল। 

এই-সকল জন্তর চিহ্ন অনেক সময় এরূপ স্থানে এবং এরূপ অবস্থায় 
পাওয়া যায় যে, তাহা দেখিয়া বোধ হয় তাহরা কাদায় ডুবিয়া মারা পড়িত্নাছিল। 
খাল, বিল, হুদ ইত্যাদির ধারে অনেক সময় ভয়ানক কাদী থাকে, সেই কাদায় 
পড়িয়া কত জন্ত এখনে! মারা! যাইতেছে । জলের গাছপালার ঠাণ্ডা রসাল 
ডগাগুলি অনেক জন্তরই খুব প্রিয় বন্ত। বিশেষত সেই জল যদি লোন! 
হয়, তবে তাহার ধারের পাক চাটিয়! নিরামিষভোজী জন্তরা যার পর নাই 
সুখ পায় । এমন সরেস জিনিস পাইলে কি একটু খাইয়াই চলিয়া আসা 
যায় ! যতক্ষণ পেটে স্থান থাকে, ততক্ষণ বসিয়া তাহা খাইতে হয়। এদিকে 
পাকের ভিতরে পা ঢুকিয়া যাইতেছে, তাহার খবর নাই। ব্রন্টোসোরলের মতন 
লম্বা গল| থাকিলে একস্থানে বসিয়াই অনেকক্ষণ পর্যন্ত খাইবার জুবিধা 
হয়ঃ আর ততক্ষণে তাহার পা হয়ত এতটা বসিয়া যায় যে, খাওয়া! শেষ হইলে 
আর চলিয়া আসিবার ক্ষমতা থাকে না। সুতরাং সেইথানেই তাহার জীবনের 
শেষ হয়। 15222 


উপেন্দ্রকিশোর রচনা সমগ্ৰ 


আজকালকার কুমিরদের ডিম হয়। ব্ৰণ্টোসোরসের ডিম হইলে, তাহার 
এক-একট না জানি কত বড় হইত ! কিন্তু ডাইনোসরেরা ডিম পাড়িত কি না 
সে বিষয়ে পণ্ডিতদের সন্দেহ আছে। 
অনেক বড়-বড় ডাইনোসর সেকালে ছিল, কিন্তু তাহাদের সকলের কথা৷ 
লিখিবার স্থান এই পুস্তকে নাই। এই-সকল ডাইনোসর অনেক সময় খুব বড়- 
বড় হইত বটে, কিন্তু তাহার! সাধারণত নিরামিষভোজী সাদাসিধে জন্তু ছিল! 
মাংসখেকো ডাইনোসরগুলি এর চাইতে ছোট ছিল। তাই বলিয়া তাহারা 
নিতান্তই অবহেলার পাত্র ছিল, এমন ভাবিও না । আজকালকার বাঘ ভান্গুক- 
গুলিকে কি তোমরা একটুও হিসাব কর না? লেজনুদ্ধ বার ফুট লম্বা বাঘ 
অতি অল্পই আছে। কিন্তু এক-একট। মাংসথেকো ডাইনোসর ত্রিশ ফুট 
লম্বা হইত ! বাঘ হাতির সমান বড় হইলে, তবে এইরূপ একটা জন্তর সঙ্গে 
তুলনা হয়। 
একটা মাংসভোজী ডাইনোসরের নাম “মিগালোসোরস্ঠ (ভীষণ কুভীর )। 
ইহার চেহারা দেখিলে আজকালকার ক্যাঙারুগুলির কথা মনে হয়। ইহাদের 
পিছনের পায়ের হাড়গুলির গঠন অনেকটা উটপাখির হাড়ের গঠনের মতন । 
পিছনের ছুই পায় ভর করিয়াই সচরাচর চলিত, চলিবার সময় সামনের পা 
বেশি ব্যবহার করিত না। কুমিরের দাত কেমন ভয়ানক তাহা সকলেই 
দেখিয়াছি। মিগালোসোরসের ইহার চাইতেও ভয়ানক করাতের মতন দীত, 
এবং এর উপর আবার ভয়ানক ধারালো নখ ছিল। লাফাইবার আর ছুটিবার 
ক্ষমতাও অসাধারণ। সে সময়ে বাঘ ভালুক ছিল না; তাহার বদলে ইহারাই 
ছিল। 
ডাইনোসর খুব প্রকাণ্ড ছিল, ভয়ানকও ছিল ; আবার এক-একটা নিতান্ত 
অদ্ভুতও ছিল। একটা ডাইনোসর ছিল, তাহাকে এখন পণ্ডিতেরা ‘ইণ্ডয়|- 
নোডন্‌’ (অর্থাৎ ইগুয়ানার মতন দাত যার-ইগুয়ানা একরকম গোসাপ ) 
বলিয়া থাকেন। প্রথমে এই জন্তর দাত পাওয়া গিয়াছিল। তাহা দেখিয়া 
তখনকার সকলের চেয়ে বড় পণ্ডিত কুভিয়ে বলিলেন, ‘এটা হিপোপটেমাসের 
দাত।’ কিছুদিন পরে এ জন্র সামনের পায়ের বুড়ো আঙুলের একটা নথ 
পাওয়া গেল । তাহা দেখিয়া কুভিয়ে বলিলেন, ‘এটা গণ্ডারের শিং ।’ তোমরা 
হাঁসিও না । কুভিয়ে যেমন-তেমন পণ্ডিত ছিলেন না। যে “কম্পারেটিভ 
আযানাটমি* শাস্ত্রের গুণে আজ সেকালের. জন্বদের সম্বন্ধে পণ্ডিতের| এত 
কথা জানিতে পারিয়াছেন, আর আমি তাহা৷ পড়িয়া তোমাদিগকে ডাকিয়া 
এতগুলি আশ্চর্য কথা শুনাইতে বদিয়াছি__কুভিয়ে সেই “কম্পারেটিভ- 
আ্যানাটমি* শাস্তের সৃষ্টিকর্তা । কুভিয়ের ভুল হইয়াছিল, ইহাতে ইহাই বুঝা 
যাইতেছে যে, জন্তটার গঠন নিতান্তই অদ্ভূত ছিল। 
ইগ্ুয়ানোডনের দাতের বিষয়টা শীঘ্রই পরিষ্কার হইল) কিন্তু তাহার এ 
‘গণ্ডারের শিং-এর” মতন হাড়খানার অর্থ বুঝিতে কিছু সময় লাগিয়াছিল। 


২২ 

আমরা ছেলেবেলায় ইগুয়ানোডনের যে-সকল ছবি দেখিতাম, তাহাতে উহার 
নাকের উপর কতকটা গণ্ডারের শিং-এর মতন একটি ছোট শিং থাকিত | শেষে 
এ জন্তর আরো অনেক হাড় পাওয়া গেলে পরে জানা গিয়াছে যে, উহা 
তাহার শিং নহে, হাতের বুড়ো আঙুলের নখ । এই জন্ত নিরামিষ খাইত। 


ট্রাইসিরেটগ্ল 
তিন শিংওয়ালা নিরামিষভোভী ডাইনোসর | ২৫ ফুট লম্ব| ছিল। 


ইগুয়ানোডনের শিং ছিল না বটে, কিন্তু শিংওয়ালা ডাইনোসর সেকালে 
বিস্তর তিল। এইরূপ একটা মাংসাশী জন্তর নাম কিরাটোসোরস্‌ (শৃঙ্গ 
কুম্ভীর )। এই জন্থ প্রায় মিগালোসোরসের সমান বড়, আর ইহার নখ দীতও 
তেমনি ভগ্নানক। ইহার নাকের উপর আবার গণ্ডারের শিং-এর মতন একটা! 
ভয়ানক শিং। 

আর একটার নাম ট্রাইসিরেটগ্স (ত্রিশৃদানন, অর্থাৎ তিন শিংওয়ালা 
মুখ যার)। ইহাকে দেখিলে বোধ হয়, যেন বেচারার গণ্ডার হইতে ভারি সাধ 
হইয়াছিল, আর তাহার জন্য সে বিশেষ চেষ্টাও করিয়াছিল-_পারিয়াঁছিল কি 
না, পাঠক-পাঠিকারা বলিবেন। যদি না পারিয়া থাকে, তাহাতে বিশেষ দুঃখের 
কারণ দেখি না। গণ্ডারের এক শিং, ইহার তিন শিং। গায়ের চামড়াটি 
এণ্ডাৱের চামড়ার চাইতেও উচুদরের ৷ ইহার উপর আবার গলায় হান্ুলি ! 
তোয়রা হয়ত বলিবে "গোদের উপর বিষফোড়া”। ইহাতে আমার আপত্তি নাই, 
তবে বিষফোড়াটা দেখিতেছি গোদের চাইতেও বড় হইয়া গেল! লমায় এই 
জন্তু প্রায় পঁচিশ ফুট হইত। সুতরাং এ বিষয়ে ও গণ্ডারের জ্যাঠামহাশয় | 

এরপর যাহার ছবি দেওয়া যাইতেছে তাহার নাম ষ্টিগোসোরস্* (চাল 


২৪ ন উপেন্দ্রকিশোর রচনা সমগ্র 


কুমির )। ইহার পিঠ দেখিলে খড়ো ঘরের চালের কথা মনে হয়, তাই এই নাম 
হইয়াছে । এই অন্ত প্রায় ত্রিশ ফুট লম্বা হইত। 
স্রিগোসোরসের সম্বন্ধে বিশেষ জ্ঞাতব্য একটা কথা আছে। এই জন্তুর 
কোমরের নীচে এমন একটা স্থান আছে যে, তাহা দেখিলে মনে হয়, উহার 
এ স্থানেও মস্তি ছিল। একটা জন্তর দুইটা মস্তি, এ কথা ভাবিলে 
আশ্চর্য হইতে হয়। ইহার মাথায় যতটুকু মস্তিষ্কের স্থান তাহার দশগুণ 
বেশি মস্তিফের স্থান কোমরের কাছে। এত মগজ যাহার, তাহার না জানি 


দ্রিগোসোরস্‌ 
২৫ ফুট লঙ্ব। নিরামিষখেকৌ ডাইনোসর | ইহার দুইটি মস্তি ছিল 

কতটা বুদ্ধি ছিল! : মাঝে মাঝে এক-একটা দশ বার বছরের ছেলে দেখিতে 
পাই--সে চুরুট খাইতে শিখিয়াছে, আর ইহারই মধ্যে এত জিনিসের খবর 
লইয়াছে যে, তাহা শুনিলে অবাক হইতে হয়। তখন আমার এই স্টিগোসোরসের 
কথা মনে পড়ে, আর একটিবার সেই ছেলের কোমরের দিকে চাহিয়া দেখিতে 
ইচ্ছা করে, ওখানেও একটা বুদ্ধির ঝুলি আছে কি না! তোমরা তাহাঁকে 
দেখিলে হয়ত বলিবে 'জ্যাঠা' । কিন্তু আমার মতে ইহাকে ‘চাল কুমির” 
বলিলে অধিক সঙ্গত হয়। 

পণ্ডিতের! মনে করেন যে কুমির গোসাপ ইত্যাদি জাতীয় জন্তু হইতেই 
পাখির উৎপত্তি, এ কথা পূৰ্বেই বলিয়াছি। ইকৃথিয়োসোরসূ, প্রীসিয়োসোরস্‌ 


| 
| 
| 


সেকালের কথা ২৫ 


প্রভৃতির ভিতরে পাখির কোন লক্ষণ ছিল না। তারপর ভাইনোসরগুলির 
ভিতরে পাখির লক্ষণ দেখা যাইতে লাগিল। ইহাদের কোমরের হাড়, পিছনের 
পা প্রভৃতি পাখির মতন ছিল; ইহাদের পায়ের দাগ দেখিলে পাখির পায়ের 


. দীগ বলিয়। ভ্ৰম হয় ৷ 


ঠোঁটওয়ালা ডাইনোসর, ইকৃথিয়োসোরস্‌ ও প্রীসিয়োসোরসের সময় 
হইতেই ছিল । ইহাদের ঠোঁট পাখির ঠোটের মতনই ছিল, তাহার উপর আবার 
অনেক সময় ইহাদের দীতও থাকিত। ইহাদের অনেকেই উড়িতে পারিত। কিন্ত 
তাহাদের পাখা পাখির পাখার মতন ছিল না ; কতকটা বাছুড়ের পাখার মতন 
ছিল। ইহাদের সাধারণ নাম টেরোড্যাক্টাইল (অঙ্গুলি পক্ষ)। আজকাল যেমন 


আকিঅপ্টেরিক্সের হাড় 


ছোট-বড় নানাপ্রকার পাখি আছে, তেমনি ইহারাও নানারকমের হইত | কোন- 
কোনটা চড়াই পাখির মতন ছোট ছিল + আবার কোনো-কোনটা ভানা মেলিলে 
২৫ ফুট জায়গা ঢাকিয়া ফেলিত। খুব বড়গুলির দাত ছিল না। ইহাদের 


২৬ | উপেন্দ্রকিশোর রচনা! সমগ্র 


বৌটার আগায় একটা ছোট পাতা থাকিলে যেমন দেখায়, রামফোরিংকসের লেজ 
অনেকটা! সেইরূপ ছিল। উড়িবার সমর এই লেজ দিয়া হালের কাজ চলিত । 
রামফোরিংকসের লেজের কথা ভাবিলে পাখির পালকের কথা মনে হয়। 
লিখোগ্রাফারেরা৷ যে পাথরের উপর ছবি আকে, জার্মানি দেশে এরূপ 
পাথরের খনিতে রামকোরিংকসের চিহ্ন পাওয়া যায়। এ জাতীয় পাথরের 
খনিতে কাজ করিবার সময় মাবে-যাঝে দু-একটি পাখির পালকও দেখিতে 


রামফোরিংকস 

পাওয়া যাইত। শেষে একবার একট! পাখির অনেকগুলি হাড় ও পালক পাওয়। 
গেল। এই-সকল চিহ্ন ঠিক যেরূপ অবস্থায় পাওয়া গিয়াছিল, তাহার ছবি 
দেওয়া যাইতেছে। ইহাই পৃথিবীর প্রথম পক্ষী। যে স্থানে এই-সকল চিহ্ন 
পাওয়া গিয়াছিল, তাহার নাম সোলেনহফেন | এইজন্য অনেক সময় ইহাকে 
“সোলেনহফেনের পাখি’ বলা হয়। কিন্ত ইহার বৈজ্ঞানিক নাম আকিঅপ্টেরিক্স 
(পুরাতন পাখি) । 

এই চিহুগুলি দেখিলে পাখি ভিন্ন অন্য কোন ভন্তর চিহ্ন বলিয়| মনে 
হয় না। কিন্ত তাই বলিয়| যদি মনে কর যে এটা ঠিক আজকালকার পাখির 
মতন ছিল, তবে বড় ভুল হইবে | ছবিখানিকে একবার ভাল করিয়া দেখ | 
ইহাতে এই পাখির লেজটা স্পষ্ট দেখা যাইতেছে । এ লেজ ত ঠিক পাখির 
লেজের মতন নয়! পালকগুলি পাখির পালকের মতন, তাহাতে ভুল নাই; 
কিন্ত আসল লেজটি যে গোসাপের, তাহা হাড় কয়খানি দেখিলেই বুঝা যায়। 
গোসাপের লেজে জোড়া জোড়া করিয়া পালক পরাইয়া এই অদ্ভুত জন্তুর লেজ 
তৈয়ার হইয়াছে। 

মাথায় কতকটা পাখির মতন ঠোঁট আছে, আবার কুমিরের মতন দীতও 
আছে। ডানা দু-খানি হঠাৎ দেখিলে পাখির ডানা বলিয়া ভ্ৰম হয়; কিন্ত 


সেকালের কথা =; j ২৭ 
একটু মনোযোগ দিয়া দেখিলেই বুঝিতে পারা যায় যে, উহা ঠিক আজকালকার 
পাখির ডানা নহে। এখন আমরা কোন পাখির ডানায় আঙ.ল দেখিতে পাই 
: না, ( অৰ্থাৎ বাহির হইতে দেখিতে পাই না। পালকের ভিতরে খুজিয়া দেখিলে 
এখনো কোন পাখির ছোট ছোট আঙুল দেখিতে পাওয়া যায়।) কিন্তু এই 
আশ্চর্য পাখির প্রত্যেক ডানায় তিনটি করিয়া আঙ্ল। শরীরের হাড়গুলি 
ৰ এই পাখি কাকের মতন বড় 
| 
আজকাল কোন পাখির মুখে দাত দেখা যায় নাঁ, কিন্ত সেকালের অনেক 
পাখির মুখে দাত ছিল। এই-সকল দাতওয়ালা৷ পাখির চিহ্ন আমেরিকায় পাওয়া 
গিয়াছে, একটার নাম ‘হেপ্সারনিস’ অর্থাৎ পশ্চিমের পাথি। আমেরিকা 
| ইউরোপের পশ্চিমে, সুতরাং সেখানে যে পাখি পাওয়া গিয়াছে, তাহার নাম 
ূ পশ্চিমের পাখি। এই পাখি অনেকটা পেংগুইন পাখির মতন ছিল। ইহার 
ূ উড়িবার ক্ষমত| ছিল না ; জলে সীতরাইয়| বেড়াইত। এইরূপ আর-একটা 
| পাখির চিহ্ন পাওয়া গিয়াছে, তাহার নাম “ইকৃথিয়নিন? অর্থাৎ মাছ-পাখি। 
্‌ ইহার মেরুদণ্ডের হাড়গুলি মাছের হাড়ের মতন ছিল, তাই ওরূপ নাম 
হইয়াছে! 
বাস্তবিক সেকালের জন্তুগুলির ভিতরে মাছ, কুমির, পাখি ইত্যাদিতে 


কেমন একটা খিচুড়ি পাকাইয়া গিয়াছিল। একটাকে ধরিয়া খাইতে পারিলে 
অনেকপ্রকারের জন্তু খাওয়ার ফল হইত। ভাবিয়া দেখিলে ইহাতে তেমন 
আশ্চৰ্য হইবার কিছু নাই! আজকাল ওরূপ জন্ত দু-একটা বীচিয়া থাকিলে 


টিটি: 


২৮ 7 | উপেন্দ্রকিশোর রচনা সমগ্র 
আমরা উহাদের সম্বন্ধে কোন কথাই আশ্চর্য মনে করিতাম না। এখন নাকি 
ওরূপ কিছু নাই, তাই এগুলি এত অদ্ভুত হইয়া দাড়াইয়াছে। 


ভন্তর কথা বলিতে গিয়া সময়ের কথা কতকটা ভুলিয়া গিয়াছিলাম। 
ডাইনোসর: সবগুলি যে পৃথিবীতে ঠিক একই সময়ে দেখা দিয়াছিল, তাহা 


যে-সকল ডাইনোসরের কথা৷ বলিয়াছি, তাহা ছাড়াও ছোট বড় অনেক 
ডাইনোসর ছিল। আট্লান্টোমোরস্‌ আশি নব্বই ফুট লম্বা হইত। 
ডিপ্নোডোকস্‌ নামক আর একটা! ডাইনোসর প্রায় ৫০ ফুট ছিল । 

ডাইনোসরের! উভচর ছিল) অর্থাৎ তাহারা! জলেও থাকিতে পারিত আর 
ভাঙায়ও থাকিতে পারিত। তবে অধিক সময় যে তাহারা ডাঙাতেই কাটাইত 
তাহাতে সন্দেহ নাই। ডাইনোসর ছাড়া অনেক কুম্ভীর-জাতীয় জলচর জন্তুও 
তখন ছিল। ইহাদের দত্তরমতন পা ছিল না, ইকৃথিয়োসোরস্‌ প্লীসিয়ো- 
সোরসের মতন ডান! হইত । এই-সকল জন্তর অনেকগুলি খুব সরু আর খুব 
লঙ্বা-দেখিতে সাপের মতন ছিল। ইহাদের মধ্যে মোসাসোরস্‌ প্রায় আশি 
ফুট লঙ্ব। হইত। ইলাস্মোসোরস্‌ ৫০ ফুট ছিল। 

এ কথা সহজেই মনে হইতে পারে যে এতদিনে পৃথিবীর বয়স ঢের 
বাড়িয়া গিয়াছে । এই সময়ে পৃথিবীর অবস্থা অনেকটা! এখনকার গরম দেশ- 
গুলির মতন ছিল। মেরুর কাছে স্থানগুলি তখন এত ঠাণ্ডা ছিল না; 
সেখানে এত বরফও ছিল না। গ্রীনল্যাণ্ডে তখন আমেরিকার দক্ষিণ-পশ্চিম 
অঞ্চলের গাছপালার ন্যায় গাছপালা বিস্তর জন্মিত। আজকালকার বড়-বড় 
গাছের মতন অনেক গাছ ছিল। তাল নারিকেল জাতীয় গাছেরও অভাব 
ছিল না। 

এই সময়েই পৃথিবীতে খড়ির উৎপত্তি হয়। তোমরা যে খড়ি দিয়া বোর্ডে 
লেখ, দাত পরিষ্কার কর, সেই খড়ি অসংখ্য শামুক বিহুকের খোলা পচিয়া 
এই সময়েই জন্মিয়াছিল। এখনো সমৃত্রের তলায় অনেক স্থানে এইরূপ 
জিনিস জন্মিতেছে ; তাহা যে কালে খড়ি হইবে, তাহাতে সন্দেহ নাই। ৷ 

এই সময়ের কিকিৎ পূর্বেই স্তন্যপায়ী জন্তু দেখ| দিয়াছিল। প্রথম 
স্তন্যপায়ী জন্ত বেশি বড় ছিল না_ বড়জোর বিড়ালটার মতন হইবে। এই- 
সকল জন্তু ক্যাঙারু, অপোসম্‌ ইত্যাদির জাতীয়। এইরূপ ছুটি জন্তর নাম 
'আমৃফিখীরিয়ম” আর ‘ফাস্কলোখীরিয়ম’। 


সেকালের কথা ৷ ? ৰ্‌ 


আমাদের এই পৃথিবী আগে খুব গরম ছিল; তারপর ক্রমে ঠাণ্ডা হইয়া 
তাহার বর্তমান অবস্থায় আসিয়াছে । পৃথিবীর ভিতরটা এখনে! যে খুব গরম 
আছে তাহার অনেক প্রমাণ পাওয়া যায়। তবে, সেই গরম স্থানটা অনেকখানি 
মাটির নীচে থাকায়, আমর! সহজে তাহা বুঝিতে পারি না। পৃথিবীর উপরকার 
খোলাটা এখন বেশ পুরু হইয়াছে, তাহা ভেদ করিয়া ভিতরকার গরম সহজে 
বাহিরে পৌছাইতে পারে না। 

পৃথিবীর খোলা যখন এত পুরু ছিল না, তখন তাহার ভিতরকার : 
আগুনের তেজে তাহার বাহির অবধি বেশ গরম থাকিত। তখনকার পৃথিবী 
এখনকার পৃথিবী অপেক্ষা অনেক গরম ছিল; আর সেই গরমটা পৃথিবীর 
সর্বত্রই সমান ছিল বলিয়া বোধ হয়। তাহার কারণ এই যে, পৃথিবীর খোলা 
সকল স্থানেই সমান পুরু, স্থতরাং তাহার ভিতর।দিয়া সকল স্থানেই সমান 
পরিমাণ উত্তাপ বাহিরে আসিত। সর্ষের তখন পৃথিবীর উপরে এতটা প্রভুতব 
ছিল কি না সন্দেহ। তখন এত গরম ছিল বলিয়া আজকালকার চাইতে সে 
সময়ে অনেক বেশি জল বাষ্প হইয়া আকাশে উঠিত বলিয়া বোধ হয়। সুতরাং 


টেপির জাতীয় নিরামিষভোজী সেকালের জন্তু 


আকাশ তখন খুব মেঘলা ছিল। সেই মেঘের ভিতর দিয়া সূর্যের তেজ অধিক 


পরিমাণে পৃথিবীতে পৌছিতে পারিত না। 
সে সময়ে আর এ সময়ে একটা মস্ত প্রভেদ তবে এই দেখা যাইতেছে যে, 


তখন থিবী নিজের তেজেই গরম ছিল, আর এখন কর্ষের তেজটুকু না 
হইলেই লেখি মি এখন যে শীত গ্ৰীষ্ম ইত্যাদি ঝতুর পরিবর্তন 
হয় তাহার কারণ এ স্র্য। সেকালের প্রথম এবং মধ্য অবস্থায় গৃথিবীর 


৩০ ) উপেন্দ্রকিশোর রচনা! সমগ্র 
উপরে সর্ষের প্রাধান্য খুবই কম ছিল; সুতরাং আজকালকার ন্যায় এরূপ 
শীত গ্রীষ্মের পরিবর্তন হইত না'। তখন বার মাসই গ্রীষ্মকাল; আকাশ 
মেঘলা 3 জমি স্যাৎসেতে । মেরুর কাছেও তখন এত বরফ ছিল না। গরম 
দেশের গাছপালা! তখন মেরুতেও জন্মিত। 
সেকালের কথা বলিতে বলিতে আমরা এখন এমন একটা সময়ে আসিয়াছি 
যে, তখন পৃথিবীর নিজের তেজ কমিয়া গিয়া কতকটা আজকালকার মতন 
অবস্থা হইয়াছে। শীত, গ্রীষ্ম ইত্যাদি খতুর পরিবর্তন আরম্ভ হইয়াছে। 
আজকালকার মতন গাছপাল। আর জন্তু ক্ৰমে অধিক পরিমাণে দেখা দ্রিতেছে। 
ইহাই সেকালের শেষ অবস্থা। এখন হইতে স্তন্যপায়ী জন্তর সংখ্যা ক্রমে 
ুদ্িৎ পাইয়া শেষে মহুয়ের জন্ম হয় | যখন মান্য আদিল, তখন আর 
‘সেকাল’ রহিল না--তখন ‘একালের’ আরম্ভ হইল। সেকালের এই অবশিষ্ট 
অংশটুকুর কথা শেষ হইলেই এবারকার মতন পাঠক-পাঠিকাদের নিকট ছুটি 
চাহিতে পারি। 
প্রথম স্তন্যপায়ী জন্বগুলি খুব ছোট ছোট ছিল। তাহাদের কথা ইতিপুর্বে 
কিঞ্চিৎ বলিয়াছি। সেকালের বড় বড় সতন্যপারী জন্তগুলি প্রায়ই সথুলচ্মী 


( অর্থাৎ যাহাদের চামড়া মোটা__যেমন, হাতি, গপ্ডার, টেপির, শুয়োর প্রভৃতি) 
জাতীয় ছিল | 


A 
AN VU রি) 


ভাইনোখীরিম 
সর্বাপেক্ষা প্রাচীন হস্তী 


এই জাতীয় যে জন্তুটির হাড় প্রথমে আবিষ্কৃত হয়, তাহার নাম 
প্যালিয়োখীরিয়ম, অর্থাৎ পুরাতন তন । 4৯ তত দেখিত অনেকটা 

টেপিরের মতন ছিল। নিরামিষখেকৌ নিরীহ ভালমানুষ জন্ত। কাহারো! 
কোন অনিষ্ট করিত না। অনেকগুলি একত্রে দল বাধিয়া থাকিতে ভালবাদিত। 

ইহার কিছুকাল পরে পৃথিবীতে নানা জাতীয় হাতি দেখা দিল। 
পৃথিবীর অনেক স্থানেই এই-সকল হাতির চিহ্ন পাওয়া যায়। ইহাদের অনেক 
গুলি আমাদের আজকালকার হাতির চাইতে বড় হইত। 

প্রথমে যে হস্তীজাতীয় জন্তর চিহ্ন পাওয়া গিয়াছিল, পণ্ডিতের| তাহার 
নাম রাখিয়াছেন ডাইনোখীরিয়ম, অর্থাৎ ভয়ানক জন্ত। ছবিখানি দেখিলেই 
বুঝিতে পারিবে যে, অন্তত চেহারায় জন্তুটা নিতান্তই ভয়ানক। এত বড় 
স্থলচর জন্তু পৃথিবীতে বেশি হয় নাই। এই জন্তর একটা মাথা পাওয়া 
গিয়াছে, তাহা প্রায় তিন হাত লম্বা, আর ছুই হাতেরও বেশি চওড়া । ইহার 
দাত দুটা কেমন অদ্ভুত ছিল দ্বেখ। এরকম দাত দিয়া উহার কি কাজ হইত 
বল৷ কঠিন। উহা দ্বার! গু'তাইবার সুবিধা! খুব কমই দেখা যাইতেছে। তবে, 
গাছের পাতা খাইবার সময় শুড় দিয়া বড়-বড় ডাল বাকাইয়া এ দাতের ছারা | 


। ৫ ৰ; 
A Jn i | 


তাহ! আটকাইয়া রাখার স্থবিধাটা বেশ ছিল বোধ হয়। তাহা ছাড়া এখনকার 
মহিষগুলির ন্যায় এই জন্তও হয়ত জলে পড়িয়া থাকিতে ভালবাসিত। ওরূপ . 
অবস্থায় ঘুষ পাইলে দাতগুলিকে কোন জিনিসে অটিকাইয়া নিলা যাওয়া 
মন্দ ছিল না। নহিলে শ্ৰোতে ভাসাইয়া নেওয়া আশ্চৰ্য কি? যাহা হউক 
নামটি এবং চেহারাটি ভয়ানক হইলেও ইহার স্বভাব হিং ছিল না। গাছ- 
পালাই ইহার একমাত্র আহার ছিল । ৰ 
ম্যান্টোডন নামক আর আর-এক প্রকারের জন্তু ছিল, তাহার চেহারা 
অনেকটা হাঁতিরই মতন! কিন্তু তাহার শরীরের গঠন একটু লম্বাটে ধরনের, 
আর পাগুলি মোটা-মোটা ছিল। আজকালকার হাতির দুইটা গীত, কিছু 

অনেক ম্যাস্টোভনের চারিটা দাত হইত । হুটা উপরে, দুট! নীচে। জন্তুটি 
বৃদ্ধ হইলে অনেক সময় তাহার নীচের দাত দুটা পড়িয়া যাইত। 

আমেরিকায় বিস্তর ম্যান্টোভন ছিল। এখনো সেখানকার একজাতীয় 
অসভ্য লোকদিগের মধ্যে এমন সব গল্প চলিত আছে যে, তাহা শুনিলে বোধ 
হয়, তাহাদের পূর্বপুরুষেরা ম্যান্টোভন দেখিয়াছে। ম্যাস্টোডনের হাড়কে 
তাহারা বলে, “ষাঁড়ের বাপের হাড় |’ তাহাদের বিশ্বাস যে, "ষাঁড়ের বাপটা” 
একটা ভারি ভয়ঙ্কর জন্ত ছিল; আর তখন পৃথিবীতে তেমনি বড় বড় 
মানুষও ছিল। মহাপুরুষ তাহার বজ্র দিয়া তাহাদের সকলকে মারিয়া, ফেলেন ৷ 
একদল বাড়ের বাপ জুটির! মানুষেরা পোষা হরিণ, মহিষ ইত্যাদি জন্তুকে 
মারিয়া ফেলিতেছিল। মহাপুরুষ তাহার বজ্র দিয়| তাহাদের আর সকলকেই 
মারিয়া ফেলিলেন, খালি পালের গোদাটাকে মারিতে পারিলেন ন|। সে তাহার 
বজ্ৰ বাড়িয়া ফেলিতে লাগিল। শেষে পারে বজ্রের ঘা খাইয়া বড় বড় হদের 
দিকে পলাইয়| গেল। সেখানে সে আজও আছে। 


লোমওয়ালা সেকালের হাতি। এই হাতি মানুষের সময় পর্যন্ত বীচিয়াছিল। 


আর-এক রকমের হাতি ছিল, তাহার নাম ম্যামথ | ইউরোপ এবং এশিয়ার 
অনেক স্থানে ম্যামথের দাত এবং হাড় পাওয়া যায়। পূর্বেই বলিয়াছি, এই- 
সকল দাত কুড়াইয়া এখনো অনেক লোকে ব্যবসায় চালাইতেছে। ম্যামথ্‌ 
হাতির মত বড় হইত। সাইবেরিয়ায় এখনো! অনেক ম্যামথের দেহ পাওয়া যায়। 
জন্ক মরিবার সময় বরফ চাঁপা পড়িলে, যতদিন না সেই বরফ গলিয়া যায় 
ততদিন সেই জন্তু পচে না। সাইবেরিয়ায় শীত খুব বেশি। সেখানে এত বরফ 
পড়ে যে, অনেক স্থলেই সেই প্রাচীনকাল হইতে তিন চারিশত ফুট উচু হইয়া 


০০ ০ 

বরফ পড়িয়া আছে, আজও তাহা গলে নাই । এইসকল বরফের মধ্যে অনেক 
সময় মরা ম্যামথ পাওয়া যায়। হাজার হাজার বৎসর পূর্বে যে ম্যামথ, (হয়ত 
বরফ চাপ! পড়িয়া ) মরিয়াছিল, তাহা একটুও পচে নাই, এমনও দু-এক স্থলে 
দেখা গিয়াছে । 

বেহ্বেন্ওফ নামক রুশিয়া দেশীয় ইঞ্জিনিয়ার ১৮৪৬ সালে ইন্দিগার্কা 
নদীতে এইরূপ একটা ম্যামথ পাইয়াছিলেন। এই য্যামথ্টা ১৩ ফুট উচু 
আর ১৫ ফুট লম্বা ছিল। এক-একটা দাত ৮ ফুট লম্বা, শু'ড় ৬ ফুট লঙ্কা । 
লেজ আর কানে লোম নাই, তাহা ছাড়া সমস্ত শরীরে লোম। পিঠে 


আর কাধে এক ফুট লম্বা মোটা মোটা কেশরের মতন লোম । সেই মোটা 


লোমের নীচে খুব ঘন মোলায়েম পশম | লেজের আগায় এক-গোছা লোম 
ছিল। জন্তুটার চেহারাটা! দেখিতে বড়ই বিকট । হাতির চেহার! তাহার কাছে 
কিছুই নয়। 

মরিবার পূর্বে এই ম্যামথ্টা ডালপালা দিয়া জলযোগ করিয়াছিল। 
এতদিন পরে তাহার পেট চিরিয়া সেই সমস্ত ডালপালা পাওয়া 'গেল। তাহার 
অধিকাংশই একপ্রকার ঝাউগাছের ডাল ও পাতা । সেরকম গাছ আজও এ- 
সকল স্থানে জন্মায়। J 

ম্যামথ, যে মান্গুষের সময় পর্যন্ত বাচিয়াছিল, তাহাতে আর কোন ভুল 
নাই৷ প্রাচীনকালের মানুষ আর ম্যামথের চিহ্ন একত্রে পাওয়| যায়। ম্যামথের 
দাতে প্রাচীনকালের চিত্রকর ম্যামথের ছবি আকিয়াছিল ; সেই ছাবন্থদ্ধ সেই 
দাত পাওয়া গিয়াছে। আমরা এই আশ্চর্য ছবির নমুনা দিলাম। ইহা অপেক্ষা 
পুরাতন ছবি পৃথিবীতে নাই। তখনকার মানুষ ধাতুর জিনিস প্রস্তুত করিতে 
জানিত না; পাথরের কুচি দিয়! অস্ত্রের কাজ চালাইত। বোধ হয় ওঁ পাথরের 
কুচির আঁচড় দিয়াই এই ছবিটি আকিয়াছিল। এমত অবস্থায় ছবিটি এমন 
মন্দই বা কি হইয়াছে! আর, ভাল হউক আর মন্দ হউক, উহা! ত ম্যামথেরই 
চেহার!। চিত্রকর ম্যামখ্‌ না দেখিয়! কখনই তাহা আকিতে পারে নাই, এ 
কথা নিশ্চয়। 

আমাদের দেশে অনেকপ্রকারের হাতি ছিল, তাহার একটির নাম টিগোডন 
গণেশ। এই হাতির একটি মাথা পাওয়া গিয়াছে, তাহা দীতস্নদ্ধ চৌদ্দ ফুট 
লম্বা। এক-একটি দাত সাড়ে দশ ফুট লঙ্বা। 

আর-একটি জন্তু আমাদের দেশে ছিল, তাহার নাম শিবখীরিয়ম্‌ (শিবের 
ভজন্ত )। এই জন্ত হরিণ আর জিরাফের মাঝামাঝি | ইহার চারিটি শিং ছিল। 
আকৃতি গণ্ডার অপেক্ষাও বড়। 

আমাদের দেশে একপ্রকারের অতি বৃহৎ কচ্ছপ ছিল; তাহার একটা খোলা 
তোমাদের অনেকেই কলিকাতার জাদুঘরে দেখিয়া থাকিবে । এই খোলা দশ 
ফুট লম্বা, আর তাহার উপযুক্ত-রূপ উচু এবং চওড়া । ইহার ভিতরে তিন- 
চারিজন লোক অনায়াসে ঢুকিয়া থাকিতে পারে। পুরাতন ভ্রমণ-বৃত্তান্তের 


MH নি টি ৫ এ HH ও 


সত নাত ডন পমগ্র 


পুস্তকে এমন একটা দেশের উল্লেখ দেখা যায় যে, সেখানকার লোকেরা এক- 
একখানা আস্ত কচ্ছপের খোলা দিয়া ঘরের চাল প্ৰস্তুত করিত। এ-সকল 
গল্প সত্য কি মিথ্যা বলিতে পারি না। কিন্ত জাদুঘরের এ কচ্ছপের খোলাটা 
দিয়া সন্যাসী-গোহের একজন লোক থাকিবার মতন একটা . ঘরের চাল 
অনায়াসে হইতে পারে। 


শিবথীরিয়ম্‌ 
গণ্ডার অপেক্ষাও বৃহৎ হিমালয়বাসী সেকালের জন্তু 


দেৱাছনের নিকট শিবলিক পর্বতে এই-সকল জন্তর হ 
নৰ্মদা নদীর ধারেও অনেক জন্তুর হাড় পাওয়া যায়। 

দক্ষিণ আমেরিকায় শ্রথ, জাতীয় কয়েকটি জন্তুর হাড় পাওয়া যায় । 

দক্ষিণ আমেরিকায় শ্রথ, জাতীয় কয়েকটি জন্তর হাড় পাওয়া গিয়াছে। 
ইহাদের মধ্যে ছুটির নাম মিগাখীবিয়ম্‌ আর মাইলোডন্‌। মিগাখীযিয়ম্‌ 
শব্দের অর্থ ভয়ঙ্কর জন্ত | এই জন্ত হাতির সমান বড় হইত। লম্বায় প্ৰায় 
আঠার ফুট। 

ইহার পিছনের পা, লেজ এবং কোমরের হাড় হাতির হাড়ের চাইতেও 
বড় আর মজবুত। এ-সকল অঙ্গে যে উহার কত জোর ছিল, তাহা ভাবিলে 
অবাক হইতে হয়। পণ্ডিতের বলেন যে, এই জন্ত গাছের পাতা খাইত। কিন্ত 
এত বড় জন্তুর গাছে উঠিয়| পাতা সংগ্রহ সম্ভব নহে, কাজেই সে গাছ ভাঙিয়া 
গাছ মারিত। বাস্তবিক এমন প্রকাণ্ড আর যণ্ডা একটা জন্ততে ধরিয়া টানা- 


ড় পাওয়া গিয়াছে 


সেকালের কথা ৫ 
টানি করিলে; বড় বড় গাছও ভাঙিয়া যাইবার কথা৷ এই জন্তর একটা কঙ্কাল 
জাদুঘরে আছে । 

মাইলোভন্মিগাথীরিয়ম্‌ অপেক্ষা অনেক ছোট ছিল। কেহ কেহ বলেন্ন 
যে, মাইলোডন্‌ নাকি আজও জীরিত আছে। এমন-কি, একদল বৈজ্ঞানিক 
পণ্ডিত ইহার অনুসন্ধানে পাটাগোনিয়া দেশে গিয়াছেন। তাহাদের খুব আশা 
আছে, সেখানকার বনে অনুসন্ধান করিয়! ইহাদের ছু-একটাকে ধরিয়া আনিতে 
পারিবেন । মাইলোডন্‌ শব্ের-অর্থ “জাতার মত দাত? । 

নিউজীল্যাণ্ড দ্বীপে মোয়| নামক একপ্রকার পক্ষীর হাড় পাওয়া যায়। 
এই পাখি প্রায় বার-তের ফুট উচু হইত। দেখিতে অনেকটা উটপাখির মতন 


মিগাথীরিয়ম্‌ 
স্সথ জাতীয় সেকালের জন্ত। হাতী অপেক্ষাও 
বড় এবং বলবান ছিল 

ছিল। পাখা না থাকায় উড়িবার ক্ষমতা ছিল নী; লম্বা লম্ব। পা ফেলিয়া 
ছুটিয়! বেড়াইত। এই পাখি খুব অল্পদিন হইল লোপ পাইয়াছে। এমন কি, 
কোন-কোন প্রাচীন ভ্রমণকারী বলেন যে, তাহার! উহা দেখিয়াছেন। কিন্ত 
আঙ্গকাল-অনেক খু'ঁজিয়াও জীবন্ত মোয়া কেহ দেখিতে পায় না ৷ মাঁদাগরাস্কার 
দ্বীপে-ইপিঅনিস নামক একপ্রকার পাখির হাড় আর ডিম পাওয়া যায়। এ 
পাখিটা. মোয়ার মতনই বড় ছিল ।-ইহার একটি-ডিম মাগিয়া দেখ! গিয়াছে 
মে, তাহ| চৌদ্দ ইঞ্চি লম্বা । তাহার ভিতরে প্রায় দেড়শত মুরগির ডিমের 
সমান জিনিস ধরিত। ॥ 


২৭ 


৩৬. - : উপেন্দ্রকিশোর রচনা সমগ্র 


সেকালের জন্ত সম্বন্ধে অনেক কথাই বলা হয় নাই। সে-সকল কথা 
তোমরা বড় হইয়া পড়িবে । আমরা অনেক সময় মনে করি যে, পৃথিবীটা, বুঝি 
খালি আমাদের জন্যই হইয়াছিল। আশ! করি এতক্ষণে আমাদের. এই ভুলট! 
একটু শোধরাইতে চলিয়াছে। জলে বুড়বুড়ি উঠে, আবার তখনই. তাহা জলে; 
মিশিয়া যায়। পৃথিবীর সৃষ্টি অবধি এ পর্যন্ত জন্তুসকল এইরূপ ভাবেই 


মিগাখীরিয়মের অনুরূপ জন্ত। ইহাকেই ধরিয়া 
আনিবার চেষ্টা হইতেছে! 


আসিতেছে যাইতেছে । সকলেরই দুদিনের খেল! দুদিনে ফুরাইয়াছে। এখন 
মানুষ যে তাহার চাইতে বেশি দিনের জন্য আসিয়াছেন, এ কথা৷ মনে করিবার 
আমাদের অধিকার কি? যাহা হউক, পাঠক পাঠিকারা এ-সকল কথা ভাবিয়া 
মন খারাপ করিবেন না| শেষে যাহাই ঘটুক আমাদের তাহাতে বিশেষ কিছু 
ক্ষতি নাই | পৃথিবীর বয়সের হিসাবে যাহা দুদিন, আমাদের পক্ষে তাঁহা ঢের 
দিন। স্ুতরাং এখন শেষ করি। 


প্রাচীনকালের জন্তু 
প্রবাসী--১৩১০ 


শ্রীযুক্ত এইচ, এন্‌, হচিন্সন্‌ কৃত “Extinet Monsters” নামক পুস্তক 
হইতে ইণ্ুয়ানোণ্ডোনের আবিষ্কারের নিম্নলিখিত সংক্ষিপ্ত বর্ণনা সংগ্রহ 
করা গেল। 

১৮২২ সালে ডাক্তার জি, এ, ম্যাণ্টেলের সহধন্মিনী ইংলণ্ডের অন্তঃপাতি 
টিল্গেট্‌ ফরেষ্ট নামক স্থানের প্রন্তরে এই জন্বর একটি দন্ত প্রাপ্ত হন ৷ তৎপর 
তাহারা স্বামী স্ত্ৰীতে অনুসন্ধান করিয়া এরূপ আরো অনেকগুলি দন্ত বাহির 
করেন। এ সকল দত্তের অনেকগুলিরই অগ্রভাগ পুনঃ পুনঃ চর্বনজনিত ঘর্ষণে 
মন্থণ হইয়া গিয়াছে । গো মহিবাঁদি শ্পাহারী স্তন্যপায়ী জন্তদিগেরই কেবল 
এরূপ দন্ত দেখা যায়, স্থতরাং এ দন্ত যে জাতীয় জন্তর, তাহারা যে শঙ্গাহারী 
ছিল, এবং খান্ত ভ্ৰব্যকে চর্বন করিত, তাহাতে কোন সন্দেহ রহিল না। কিন্ত 
এই সন্দেহের অভাবই আর কি গুরুতর সন্দেহের কারণ হইয়া! উঠিল । যে প্রন্তরে 
এ সকল দন্ত পাওয়া গিয়াছিল, তাহা সন্নী্থপ যুগের প্রস্তর । অর্থাৎ এ সময়ের 
প্রস্তরে সরীস্থপ জাতীয় ভন্তর চিহুই পাওয়া যায়; পৃথিবীতে তখনও স্তন্যপায়ী 
অন্তর সৃষ্টি হয় নাই। সরীস্থপেরা কখনও তাহাদের খাদ্য চৰ্ব্বন করিয়া আহার 
করে না, তাহাদের আহার কেবল গলাধঃকরণ। জুত্রাং ডাক্তার ম্যাণ্টেল এ 
দাতগুলিকে লইয়া বিষম সমস্তায় পতিত হইলেন! উহাদ্দিগকে সরীন্থপের 
দন্ত বলিতে ভরসা হইতেছে না, কারণ সনীস্থপদ্নিগকে কখনও চর্ব্বন করিতে 
দেখেন নাই। দাতগুলি দেখিতে কোন বৃহৎকায় স্থুলচক্্ী চর্ণকারী জন্তুর 
দাতের মতন। কিন্তু এরূপ চর্বণকারী জন্তরা আজকাল সকলেই স্তন্যপায়ী 
অথচ সে সময়ে স্তন্যপায়ী ছিল না। 

এরূপ অবস্থায় ডাক্তার ম্যান্টেল অদ্বিতীয় পণ্ডিত কুভিয়ের শরণাপন্ন 
হইলেন। কুভিয়ে & দন্ত দেখিয়াই বলিলেন যে উহা গণ্ডারের দাত! ইহার 
কিছুদিন পরে এ সকল প্রস্তরে জন্ত বিশেষের পায়ের হাড় কয়েকথানা পাওয়া 
গেল। এ হাড় দেখিয়া কুভিয়ে বলিলেন যে উহা গণ্ডারের খড়্গ | যে প্রস্তরে 
কোনদিন কোনরূপ স্তন্যপায়ী জন্তর চিহ্ন পাওয়ার কথা শোনেন নাই, তাহাতে 
হঠাৎ এতগুলি স্তন্যপায়ীর সমাবেশ ডাক্তার ম্যাণ্টেলের মনে স্বভাবতঃই কিঞ্চিৎ 
সন্দেহজনক বলিয়া বোধ হইল। সুতরাং তিনি শ্রমজীবিদিগকে পুরষ্কার 
দানে উৎসাহিত করিয়া বিশেষভাবে অন্্সন্ধানে নিযুক্ত করিলেন। ইহার 

হি: 1১ জা হেঁচা উপেন্দ্রকিশোর রচনা সম, 
ফলস্বরূপ অনেকগুলি নিখুঁত দৃস্ত আবিষ্কৃত হইল । তখন দেখা গেল যে এ 
সকল দৃস্তের আকৃতি বর্তমান সময়ের ইগুয়ানা নামক গোধিকার দস্তের ন্যায় 
ডাক্তার ম্যণ্টেলের প্রথমাবধিই বিশ্বাস জন্মিয়াছিল যে প্রাচীনকালে 
চৰ্ব্মনকারী শল্প্াহারী সরীস্থপ ছিল, এসকল দত্ত তাহাদেরই। সুতরাং 
ইগুয়ানার দত্তের সহিত এ সকল দত্তের উক্তরূপ সাদৃশ্য দেখিয়া তাহার সে 
বিশ্বাস দৃঢ়তর হইল। (ইগুয়ানী কীট এবং বুক্ষপত্রাদি ভক্ষণ করে। কিন্ত 
তাহা সে কেবল গলাধ£করণই করিয়। থাকে, চর্বণ করে না) কিন্তু দেশীয় 
অন্যান্য পণ্ডিতের! কেহই ডাক্তার ম্যাণ্টেলের মতের সমর্থন করিলেন না । 
যাহা হউক, এ নৃতন দস্তগুলি দেখিয়া কুভিয়ে তাহার ভ্রম বুঝিতে 
পারিলেন, এবং মহাজনোচিত সরলতা৷ সহকারে তাহা স্বীকার করিলেন। 
ডাক্তার ম্যাণ্টেল্‌কে তিনি লিখিলেন যে এরূপ দাঁত তিনি পূৰ্ব্বে কখনও দেখেন 
নাই। তিনি ইহাও বলিলেন যে “এতদ্বারা একটি নৃতন জন্তর আবিষ্কার 
হইল-_শপ্পাহারী সরীস্থপ ৷” 
বন্ধুদিগের পরামর্শে ডাক্তার ম্যাণ্টেল এই নৃতন জন্তর ‘ইণ্ডয়ানোডন’, 
নামকরণ করিলেন - অর্থাৎ ইণ্ডয়ানার মতন দন্ত বিশিষ্ট ভন্ত ৷ 
এইরূপ দণ্তের লক্ষণান্সারে জন্কর নামকরণ গ্রত্র-প্রাণীবিগ্যা। শাস্ত্ৰে বিরল 
নহে। প্রাচীনকালের অনেক জন্তর নামকরণ এইরূপে হইয়াছে । যে জন্তুর 
ইগুয়ানার ন্যায় দন্ত, তাহার নাম ইণ্ডয়ানোডন। যাহার স্তনের ন্যায় দন্ত, 
তাহার নাম ম্যাষ্টোডন্‌ (ম্যাষ্টদ্‌ শব্দে গ্রীক ভাষায় স্তন বুঝায় )। যাহার 
যাতার ন্যায় দন্ত তাহার নাম মাইলোডন্‌ (মাইলপ্‌=যত|। যাহার দত্তের 
গঠন অত্যন্ত জটিল, তাহার নাম ল্যাবিরিস্থোডন (ল্যাবিরিন্থদ্‌- গোলক- 
ধাধা), যাহার দত্তের আকুতি ঘরের চালের ন্যায়, তাহার নাম স্টিগোডন 
( ট্টিগস্‌ -চাল) ইত্যাদি । 
যাহা হউক, আমরা ইগুয়ানোডনের বিবরণ এখনও শেষ করি নাই। 
এই জন্তর আবিষ্কারের ইতিবৃত্ত পাঠ করিলে একদিকে যেমন এই কথা 
জানা যায় যে পপ্ডিতেরাও অনেক সময় ভুল করেন, অপর দিকে তেমনি ইহাও 
প্রমাণ হয় যে সদ্যুক্তির সহায্যে অতি সামান্য পদার্থ হইতেও মূল্যবান সত্য 
সংগ্রহ করা যায় | 
এ দীতগুলির সহিত অনেক হাড় পাওয়া গিয়াছিল। স্ুতরাঁং ইহ 
স্বভাবতঃই অনুমতি হইল যে দাত যাহার, হাড়ও তাহারই। এক একখানি 
উরুর হাড় এক গজের অধিক দীর্ঘ। বর্তমান সময়ের কুভীরগুলির দেহের এ 
হাড় এক ফুটের অধিক লম্বা হয় না। সুতরাং জন্তটি যে অতিশয় বৃহৎ ছিল, 
তাহা সহজেই বুঝা গেল। ইহার কয়েক বংসর পরে জৰ্ম্মনিদেশে অন্য এক 
জাতীয় অনেকগুলি ইগুয়ানোভনের কঙ্কাল আবিষ্কৃত হয়। এই জাতীয় 
ইগ্ুয়ানোভন প্রথমোক্ত ইগুয়ানোডন অপেক্ষাও বৃহৎ। প্রথমোক্ত ইগুয়ানোডন- 
গুলি প্রায় ২৪ ফুট লঙ্কা হইত, কিন্ত শেষোক্তগুলি ৩০ ফুটের কম হইত না। 

ডাক্তার ম্যাণ্টেল যে স্থানে সেই দাত এবং হাড়গুলি পাইয়াছিলেন, সে 
স্থানে একপ্রকার বৃহৎ জন্তুর পদচিহ্ও দৃষ্ট হয়। এ পদচিহ্নও যে ইণ্ডয়ানোডনের 
তাহাতে সন্দেহ করিবার বিশেষ কারণ ছিল ন|। এবং কিছুদিন পরে যখন এ 
জন্তর আরও অস্থি পাওয়া গেল, তখন দেখা গেল যে উহা যথার্থই ইওয়ানো- 
ডনের পদচিহ্ন । 

এই পদচিহ্ন দেখিলে ষ্পষ্টই বুঝ! যায় যে ইণ্ুয়ানোডন পক্ষীর ন্যায় পশ্চাতের 
পদদয়ে ভর করিয়া চলিয়া বেড়াইত। সম্মুখের পা দুখানিকে যে মৃত্তিকা স্পর্শ 
করিতে দিত না। দিলে, তাহাদেরও চিহ্ন অবশ্য দেখা যাইত, কিন্তু ওরূপ চিহ্ন 
কেহ দেখিতে পায় নাই। পশ্চাতের পদদ্বয় এবং কটিদেশের গঠন অনেকাংশে 
পক্ষীর এ সকল অঙ্গের গঠনের অনুরূপ ছিল | 

এইরপে ক্রমে এই অদ্ভূত জন্তর সম্বন্ধে সকল কথাই পরিষ্কার হইয়া আদিল। 
বাকি রহিল কেবল সেই শৃঙ্গাকৃতি অস্থি খণ্ড, যাহাকে কুভিয়ে প্রথমতঃ | 
গণ্ডারের খড়গ বলিয়া নির্দেশ করিয়াছিলেন । ডাক্তার ম্যাণ্টেল বলিলেন যে 
উহ ইণ্ডয়ানোডনের শৃঙ্গ | কিন্তু পণ্ডিত ওয়েন, নানা কারণে উহাকে শৃ 
বলিয়া স্বীকার করিতে প্রস্তুত হইলেন ন৷। তিনি বলিলেন যে তাহার হাতের 
কিছু হইবে। বাস্তবিক কালে অই জন্তর অঙ্ষু কঙ্কাল আবিস্কৃত হইলে দেখা 
গেল যে ওয়েনের কথাই ঠিক। এ জিনিষটা ইগুয়ানোডনের হস্ডের 
অগ্রভাগ । 

এরূপ স্ষ্টছাড়! অদুষ্ঠ দিয়া উহার বিশেষ কাজ হইত তাহা জানিতে 
কৌতূহল হয়। ইচ্ছা করিলে উহা যে সাংঘাতিক অন্ত্ররপে ব্যবহৃত হ 
পারিত তাহাতে সন্দেহ নাই। যুদ্ধকালে শত্রুর শরীরে, মুলাদি অন্বেষণ কালে 
মৃত্তিকায়, আহারের সময় নারিকেলাদি ফলের কঠিন আবরণে, ইত্যাদি নান! 
অবস্থায় ইহার নানারূপ ব্যবহার সম্ভব দেখা যায় 

ইগুয়ানোডনের অস্থির সঙ্গে নানারূপ উদ্ভিদের চিহ্ন পাওয়া যায়। তাহা 
দেখিয়া বোধ হয় যে ওঁ সময় বাউ, তাল, নারিকেল প্রভৃতি জাতীয় বৃক্ষাদির 
প্রাদুর্ভাব ছিল। 

সরীফপ জাতীয় জন্ত। সে পক্ষীর ন্যায় দুইপদে ভর করিয়া চলিত, সার 
গো-মহিযাদির সা চর্কন করিয়া শাক সবজী ভক্ষণ করিত। সুতরাং ইহার 
রীতিনীতি কিয়ৎ পরিমাণে শাস্ত্ৰ বহিতূ্ত হইবারই কথা। { 

চলনের ভঙ্গী এবং পদাদ্ির অস্থির গঠনের সহিত পক্ষীর এরূপ সাদৃশ্য আরও 
বিস্ময়জনক। ক্রমে এইরূপ পক্ষীর লক্ষণ বিশিষ্ট বিস্তর জন্তু আবিস্কৃত $ 
লাগিল। এই সকল জন্তুকে পণ্ডিতেরা সরীস্থপের শ্রেণী হইতে পৃথক, করিয়া 

ডাইনোসর” নামক এক নৃতন শ্রেণীর হুষ্টি করিলেন। “ডাইনোসর” শব্দের 

অর্থ ভীষণ সরীস্থপ। ইহাদের সকলকেই ইণ্ুয়ানোডনেরে সায় নিরামিশাষী 
ছিল ন!; অনেকেই ব্যাপ্ত ভল্তুকাদির বৃত্তি অবলঘন পূৰ্ব্বক মাংস খাইয়া জীবন 
ধারন করিত। ইছুরের মত ছোট হইতে আর করিয়া! তিমির মতন বড় 


টে মরার কৰত 


পর্য্যন্ত সকল আকারেরই ডাইনোসর ছিল। হস্তী অপেক্ষা বৃহৎ, অশ্ব অপেক্ষা 
বেগবান, ব্যান্র অপেক্ষা! হিংস্র, ডাইনোসর অনেক ছিল। জল, স্থল, ব্যোম সৰ্ব্ব- 
ত্রই- ইহারা বিচরণ করিত। চেহারার কথা আর কিবলিব। কাহারও 
শরীর বৰ্ম্মাৰুত কাহারও কলেবর কণ্টকাকীর্ণ। এক ব্যক্তির ২৫ ফুট দীর্ঘ 
বিশাল দেহে এবদ্বিধ সজ্জার উপরেও আবার গলায় একটি ইস্থিলী কপালে ছুটি 
শৃঙ্গ, নাকের উপর একটি খড় এবং মুখে চঞ্চুর আভাস। রীতি মতন চঞ্চ 
বিশিষ্ট ভাইনোসরেরও অভাব ছিল না। 
সর্বশেষে পক্ষ বিশিষ্ট ডাইনোসর । ইহাদের চঞ্ুও ছিল পক্ষও ছিল। 
পাখা৷ ছুটি পক্ষীর পাখার মতন নয়, কতকটা বাছুড়ের পাখার মতন। 
এই রূপে দেখা যায় যে ডাইনোসরদিগের সহিত পাখীর সম্বন্ধ ক্রমেই ঘনী- 
_ ভূত হইয়া আসিতেছে, বাস্তবিক পণ্ডিতদিগের সাঁধারণমত এই যে পাখীর! 
৮. হয় ডাইনোসরদের বংশধর, না হয় অতি নিকট আত্মীয়। 
ইহার প্রমাণ স্বরূপ প্রাচীনকালের একটি পাখীর দৃষ্টান্ত দেওয়া হইতেছে। 
ইহা অপেক্ষা পুরাতন কোন পাখীর চিহ্ন অন্তাপি পাওয়া যায় নাই। পণ্ডিতের _ 
ইহার নাম রাখিরাছেন “আকি অপ্টেরিকৃস” ( পুরাতন পক্ষী )। 
ইহার ঢ%ও আছে দু আছে। পক্ষীর ন্যায় ভান! অথচ তাহাতে তীন্ষ- 
নোখ যুক্ত অঙ্গুলি সরীস্থপের ন্যায় দীর্ঘ লাঙ্গুল, কিন্তু সেই লাঙগুলের প্রত্যেক 
এসির দুই পাশে দুটি পালক। মেরুদণ্ডের অস্থি সরীস্থপের ন্যায়। 
প্রাচীনকালের অনেক পক্ষীর মুখে দাত এবং হাড়ে সরীস্থপ অথবা মাছের 
লক্ষণ দেখা যায়। কেবল পক্ষীতেই যে এইরূপ নান! শ্রেণীর জন্তুর লক্ষণ মিঙ্ৰিত 
দেখা যায় তাহা নহে, অন্যান্য অনেক জন্তই সরীহুপ শুদ্তপাথী প্রভৃতি নানাবিধ 
প্রাণীর লক্ষণ এক শরীরে ধারন করিত। 
বলিতে গেলে ইহার মধ্যে তেমন বিস্ময়ের কথা কিছুই নাই। প্রাচীন" 
কালের রীতি এখনকার রীতি অপেক্ষা কিঞ্চিৎ বিভিন্ন ছিল, এই মাত্র। আর 
বর্তমান সময়েও যে এরূপ মিশ্রণের দৃষ্টান্ত একেবারেই নাই, তাহাই বা কি 
করিয়া বলি। অষ্ট্ৰেলিয়ায় “ডাক মোল” ( duck mole ) নামক একটি ক্ষুদ্ৰ 
চতুষ্পদ জন্ত অদ্যাপি জীবিত আছে। উহা! স্তন্তপায়ী শ্রেণীভুক্ত, কিন্ত পক্ষী সরী- 
সুপা্দির ন্যায় ডিম্ব প্রসব করিয়া থাকে এবং ইহার মুখে হংসের চক্র ন্যায় 
চঞ্চু। 
পৃথিবীতে প্রথমে যে সকল জীবের জন্ম হইয়াছিল, তাহার! নিতান্তই নিকৃষ্ট 
জাতীয় ছিল। নানারূপ কীট এবং শম্বুকাদিই পৃথিবীর প্রথম গ্রাণী। তৎপর 
চিংড়ি কর্কটাদি ; তৎপর মৎস্য ; তৎপর সরীস্থপ । এক সময়ে এই সরীস্থপের 
পৃথিবীতে অপ্রতিরথ প্রভুত্ব করিয়া গিয়াছে। সংখ্যায় বলে, বিশালতায় কোন 
বিষয়েই ইহাদের প্রতিদ্বন্থা ছিল না। ডাইনোসরের! ইহাদেরই দলভুক্ত ছিল। 
ইহার পরে পৃথিবীতে পক্ষী আসিয়াছিল। সর্বশেষে স্তন্তপারী জন্তর সৃষ্টি 
হইয়াছে, এবং তাহার মধ্যে আবার মানুষ সকলের কনিষ্ঠ | 


সেকালের কথা নে ৪১ 


স্ত্যপায়ীদিগের মধ্যে হস্তী, গণ্ডার প্রভৃতি স্থূলচ্মী জন্তর একসময়ে 
পৃথীবীতে বিশেষ প্রাদুর্ভাব ছিল। পৃথিবীর নানাস্থানে নানা আকারে ইহারা! 
বিরাজ করিত। 

এইরূপে অতিশয় বিচিত্র গতিতে পৃথিবীতে জীবপ্রবাহ বহিয়া চলিয়াছে। 
এই বিচিত্রতার মধ্যে এক বিষয়ে লক্ষ্যের বিশেষ স্থিরতা৷ দেখা যায়। জীব- 
প্রবাহের গতি ক্রমিক উন্নতির দিকে। পৃথিবীতে ক্রমেই উন্নত হইতে উন্নততর 
জীব জন্মগ্রহণ করিতেছে। 


